
Anul 


Anul 1913 va fi însemnat în istoria universală 
cu litere mari, roșii de sânge. Căci a fost un 
an al unor răsboaie dintre cele mai crân- 
cene de pe îmbătrânitul nostru pământ. $i 
-a mai fost un an, care va însemnă un hotar 
în evoluția omenirii din orientul Europei. 

Acum, când giulgiul alb al iernii şi al păcii 
a potolit vrășmășiile dintre popoarele balca- 
nice, putem să ne întoarcem cu liniște privirile 
spre fața plină de sânge a acestui an bogat 
în avânturi mari și în căderi cumplite. Faptele 
săvârşite sunt în bună parte publicate si destul 
de bine fixate, ca să putem înțelege logica is- 
toriei universale, care a determinat procesul de 
distrugere și de primenire din peninsula balca- 
nică. Astăzi cunoaştem îndeajuns evenimentele, 
ca să putem tălmăci deslantuirea de energii 
cultivate ale tinerilor neamuri din Balcani, 
ce-au trăit atâtea veacuri în întunerec. Inte- 
legând şi talmacind jocul de forte din apropi- 
erea noastră, vom puteă găsi cu ușurință și în- 
drumările pentru viitorul neamului românesc. 

Răsboiul din Balcani e o fază, desigur nu 
dintre cele din urmă, a luptei seculare ceo 
poartă popoarele creștine împotriva popoa- 
relor cu altă cultură. Răsboiul din Balcani 
a fost purtat în semnul crucii, deși nu cre- 
dinta religioasă a fost imboldul sufletesc ce 
a înarmat brațele creștinilor din Balcani. 
Crucea a fost, de astădată, un simbol al cul- 
turii creştine şi mai ales naţionale, care a 
întovărășit neamurile balcanice într'o luptă 
împotriva Turcilor. 

O scurtă reprivire istorică ne va lămuri 
pe deplin importanţa și consecințele acestui 
răsboiu crâncen. 

Puterea creştinismului a fost așa de mare 
în cuprinsul Europei, încât ea a cucerit, rând 
pe rând, toate popoarele mari, menite să stea 
în fruntea civilizației omenești. Obositul im- 
periu roman, care sa prăbușit ca un fruct 
copt cu începuturi de putrefacție, a fost 
altuit de migratiunea unor popoare viguroase, 
cari, primind creştinismul, sub influinta ace- 
stuia și a culturei eleno-romane s'au organizat 
în state noi, apte să ducă cu un pas mai 
departe cultura omenească. Neamurile bar- 
bare cari nu s'au încreştinat au pierit, cum 
au fost Avarii, Tătarii şi Mongolii. Au trebuit 
să piară ca niște elemente străine și neasi- 
milabile de organismul culturii creştine, năs- 
cute pe țărmul mării mediterane. E o lege a 
naturii ca neamurile ce nu se pot adaptă 
noilor condiţii de vieaţă, cari nu-și pot asi- 
milă cultura noului mediu — să dispară. 

Cam din veacul al VIl-lea, în Asia-mică 
răsări o nouă credință, cu alte concepţii de 
vieață, izvorite din adâncimile necunoscute 
ale Asiei și amestecate cu iudaism şi elenism, 
cari s'au întrupat în Islamism. Acesta a fost 
rivalul cel mare al Creştinismului. La început 
Crucea si Semiluna erau simboluri de cre- 
dință religioasă si sub flamurile împodobite 
cu semnele fiecărei credinţe se purtau stras- 
nicile expediţii răsboinice. Islamismul înaintă 
repede din triumf în triumf. Cuceri întreg 
imperiul bizantin, coastele de răsărit şi miazăzi 
ale mării mediterane, leagănul culturii cre- 
ştine. Pe urmă porni împotriva țărilor dinspre 
nord, ajungând până în inima Europei. Stă- 
pâneă Sicilia, peninsula iberică și coastele 
Africei. Era o clipă când Crist fusese învins 

de Mahomed. Semiluna îngenunchiase crucea, 
coranul biruise biblia. 

Dar aceste biruinte nu puteau fi dăinui- 
toare. Fanatismul islamismului nu puteà su- 
pune seninele și largile învățături ale cresti- 
nismului. Triumfurile islamismului au fost 
numai un imbold de reculegere si de progres 
pentru popoarele crestine, slabite de intune- 
recul evului mediu și de măruntele lupte 
pentru dinastii. 

Cultura creștină din sudvest fusese mai 
întâiu înfrântă. Islamismul eră cuceritor acolo 
prin Mauri, cari la începutul veacului al 
VIll-lea erau stăpânii Spaniei. Şi au rămas 
stăpâni ei până în 1492, când, prin cucerirea 
Granadei, se stinse domnia lor din peninsula 
iberică, fiind siliți să se retragă în Africa. 

În acelaş timp, în sudost, islamismul de- 
veniă tot mai amenintator prin Osmanlii, cari 
ajunseseră până la zidurile Vienei. 

Cultura europeană a creștinismului sute de 
ani s'a apărat numai împotriva înfricoșatului 
rival. Abiă în veacul al XVIl-lea a luat ofen- 
siva, silind pe Osmanlii să se retragă pas de 
pas spre tara lor de origină. 

Osmanlii au avut deci aceeaș soartă ca și 
Arabii. Rând pe rând au pierdut Ungaria şi 
Ardealul, Banatul și Croatia-Slavonia, Basa- 
rabia, Crimea, Serbia, Grecia, Moldova si 
Muntenia, iar in Africa Egipetul și Algeria. 
Mai târziu Bulgaria, Rumelia, Bosnia și Herte- 
govina, Epirul,Creta, si apoi restul posesiunilor 
din Europa până în apropierea Constantino- 
polului. În Africa Tunisul și Tripolitania. 

Luptele popoarelor din Balcani au fost deci 
cele din urmă dintre creștinism și islamism, 
dintre cultura europeană în continuă evoluție 
şi dintre cultura asiatică incapabilă de progres. 

Anul 1913 înseamnă deci sfârșitul unor 
lupte seculare dintre două credințe, dintre 
Apus și Răsărit, dintre cultura europeană și 
barbaria asiatică. 

Creștinismul a biruit pe toată linia Isla- 
mismul, fiindcă a fost reprezentat de cul- 
tura și de morala superioară a rasei albe, 
care astăzi începe să-și întindă stăpânirea 
asupra pământului întreg. 

E de prevăzut fără nici un dar profetic, 
că triumfătoarea cultură europeană, după 
cum nu s'a oprit la trecătoarea Gibraltarului, 

ci a pătruns în teritoriile învecinate din Africa, 
tot așa nu se va opri la porţile Dardanelelor, ci 
le va cuceri împreună cu provinciile din Asia. 

Aceasta e desfăşorarea firească cerută de 
logica istoriei europene. 

Rasa albă europeană cu cultura ei origi- 
nara de pe tarmurii mării mediterane și pri- 
menită de învățăturile morale ale lui Crist 
tinde să stăpânească toate celelalte rase. A 
cucerit Africa si Australia neagră, America 
roșie şi acum amenință Asia galbină, deși 
aceasta din urmă rasă să strădueşte din răs- 
puteri să-și însușească toate progresele teh- 
nice, fără să reușească a împrumută şi cul- 
tura morală și estetică a Europei. În luptă cu 
această rasă cultura și morala creștină va fi 
pusă la o nouă probă de superioritate.!) 

Întorcându-ne la recentul răsboiu purtat 
de popoarele balcanice, ar fi greșit să ad- 
mitem că numai credința creștină le-a mânat 
în luptă împotriva Turcilor. În cultura euro- 
peană, veacul al XIX-lea a sădit în suflete o 
nouă credință tot aşa de importantă, ca factor 
de progres, cum e și cea creștină, anume: cre- 
dința națională. Astăzi această credință de- 
termină sufletele popoarelor la fapte istorice. 

Dacă Anglia și Franța şi întrun grad 
mai redus și Spania au fost singurele tari 
cu o cultură superioară în veacurile XVI până 
în al XVIII-lea se datorește unităţii lor naţionale. 
Numai popoarele consolidate în state nati- 
onale sunt capabile de o cultură şi o artă 
națională. Cari sunt însușirile caracteristice 
şi specifice ale unei naţiuni sau a unei na- 
tionalitati — dupăcum se obișnuește a se 
mai numi în timpul din urmă — stiintificeste 
nu se poate încă stabili, fiindcă etnografia si 
etnopsichologia sunt încă științe începătoare. 
Ceeace au putut fixă aceste științe până 
acum e că popoarele sunt „formaţii biogeo- 
grafice, născute potrivit legilor evoluţiei prin 
diferentiarea progresivă a omenirii“, „că sunt 
organisme naturale, având fiecare ținut în- 
sușiri deosebite, după rassă, climă, situație 
geografică și alte împrejurări ale mediului“ 
(Mehedinţi). Tot cu ajutorul acestor ştiinţe 


1) Cf. Max Nordau, Das Jahr 1912 in der Welt- 
geschichte, „Neue Freie Presse“ Nr. 17371 şi A. Wirth, 
Weltgeschichte der Gegenwart. Hamburg und Berlin, 
1913. 

şi al altora, mai ales al sociologiei, s'a stabilit 
că popoarele, deși supuse aceloras legi de 
evolutie, au suflete cu note diferenţiate si 
specifice fiinţei lor nationale și că sunt forme 
necesare evolutiei, ca si celelalte spete din 
regnul animal. Prin urmare ce poate fi mai 
firesc decât ca indivizii aceleiaşi spete să se 
organizeze în state naţionale, ele fiind formele 
cele mai potrivite pentru a-şi împlini fiecare 
popor misiunea ce o are în lume. 

Acest principiu naţional a săvârşit până 
acum adevărate minuni: unitatea Germaniei 
și a Italiei, ridicându-le pe amândouă la 
rangul de mari puteri, alături de celelalte 
state culturale și naționale. 

Acest principiu de integrare națională a fost 
și resortul sufletesc al răsboiului din Balcani. 
Idealul naţional la popoarele din Balcani a fost 
pregătit şi potentat de cultura si de credința 
creștină. In răsboiul aliaților balcanici ura se- 

a fost tot așa de aprinsă ca si cea a Bulgarului, 
Sârbului și Grecului împotriva Turcului. 

Atunci, când aliaţii n'au putut să se inte- 
leagă asupra împărţirii teritorului cucerit, a 
intervenit România, determinată la acțiune 
de acelaș ideal naţional. Numai bârfitorii şi 
mințile înguste n’au înțeles ținta campaniei 
militare din Bulgaria. 

România, care are şi ea revendicări de 
intregrare națională, nu putea şi nu poate fi 
împotriva straduintelor popoarelor din Balcani 
de a-și întrupă idealul lor national adecă 
de a-și rotunzi graniţele statelor după graniţele 
etnice. Dar întruparea idealului lor trebuiă și 
trebuie să coincidă cu idealul României. 

Destinele istoriei au dat neamului nostru, 
atunci, când l-a aşezat pe ambele coaste ale 
Carpaţilor și la gurile Dunării, o misiune 
dintre cele mai grele, care e necesară pentru 
echilibrul de forte ale diferitelor neamuri, 
pentru evoluţia lor naţională şi deci a culturii 
europene. El se pare că, dupăce se va grupă 
în organizația aceluiaș stat, va fi exponentul 


civilizației în orientul Europei şi puntea de 
unire dintre Apus și Răsărit. Un istoric german, 
A. Wirth, vorbind de Români scrie următoarele: 
Românii sunt cea mai tenace rasă a pămân- 
tului. Românii au dispărut veacuri dearândul, 
ca păraiele din lura si din Carst, cari curg 
mile întregi pe sub pământ. Au răsarit de- 
odată în veacul al XIII-lea si de astădată 
au rămas. Deatunci s'au latit ca un potop 
jur împrejur. Trăesc, în afară de țara lor, sub 
nu mai putin de patru stăpâniri străine, dar 
nici un popor stăpânitor n’a izbutit să-i di- 
strugă. Dimpotriva distrug ei pe stăpânitori. 
Aceasta au observat-o mai ales Maghiarii și 
trebuie că-i vor simţi și Rușii si Slavii de 
Sud. li simțim și noi Germanii, căci Sașii 
din Ardeal au început să se românizeze. Nu 
mai putin au simțit Bulgarii pe Cutovlachi, 
răspândiţi în Pind, Albania, Tesalia, Mace- 
donia de Sud şi Serbia de Sud. Elementul ro- 
mânesc, răspândindu-se ca focul, e foarte pro- 
babil că, în viitor, va stăpâni și teritorial 
pe Slavii de Sud. Linia de cucerire a Ro- 
mânilor merge din Ardeal spre Adrianopol, 
dealungul căreia le putem profeti un triumf 
etnic desăvârșit. 

Alţii speră mai mult în viitorul nostru ca 
noi înșine. 

O intensivă și trează conștiință naţională 
poate determină soarta noastră din viitor. 
Anul 1913 a încurcat și mai mult chestiunea 
orientală. Ea nu se reduce astăzi numai la Dar- 
danele. S'a mutat mai la deal, unde legea de 
fier a principiului national mai are de re- 
zolvat probleme, poate mai mari ca cele din 
Balcani. Pentru noi Românii foarte impor- 
tante. Ele ne cer pregătiri pe toate terenele. 
Întreaga noastră vieata națională trebuie să 
fie călăuzită în vederea marelui viitor. 

Avem deplină încredere în energiile con- 
Ştiente ale poporului nostru si în persona- 
litatile lui conducătoare. 

Aşteptăm să vie și pentru noi un 1913! 


Oct. C. Tăslăuanu. 


==, 


1* 


4 ae LUCEAFARUL 


Nrul 1, 1914. 


In pacea înserării.') 


— Icoane dela ţară. — 


Seară de primăvară, putin răcoroasă, cu 
cer limpede, cu aer proaspăt, împarfumat. 

Pe praful alb de piatră de var al drumului 
joacă razele slabe ale soarelui, pornit să 
apună. Lumina lui nu se 'ndură, parcă, sa 
se sfârşiască, de dragul minunăţiilor ce vede 
în tot locul, pe când întunerecul întârzie, ca 
și cum s’ar teme, ca un nepoftit ce e, să nu 
turbure așa deodată plăcerea de pe pământ 
și o porneşte încetinel, pe furiș, ca un câne 
când vine la mâncare, după ce a umblat 
cine ştie câtă vreme hoinar! 

În acest răstimp întreg satul e 'n mişcare. 
Femei şi fete sosesc dela prășit, cu săpile 
la spinare, râzând, mai fugărindu-se şi cân- 
tând; cât colo dela casele lor, le ies înainte 
copilași goi, desculți, abiă smiorcăind de 
foame. Flăcăii trec și ei dela lucrul lor, tot 
cu râs și cu vorbă mare. Mai împungându-se, 
mai sbierând, vin vacile dela păşune; pe la 
porţi se împart, intrând capete-capete în curți. 
În urma lor fetiţe si băieți strigă, înțelegân- 
du-se pe ce vreme să pornească a doua zi. 
Prin șanțuri măcănesc rațe, alergând spre 
cotete; din pădurea ’nvecinata se înalță flu- 
erături de mieloi. 

Când și când trec turme de oi: în frunte 
merge ciobanul, cu căciula lui turcdneasca, 
cu sarica lăţoasă, cu bată groasă, impi- 
strită; la mijloc nelipsitul măgar, încărcat 
din greu; pe de margini mielușeii, zăvozii, 
iar în urmă câteva oi schioape și un flăcău, 
dârlăind din fluer. Merg spre munte, su- 
flând din greu prin praful răscolit al dru- 
mului. Câte o șarlă slabă, de-i curg plo- 
toagele și gălăgioasă foc, iese pe sub 
porți, sare gardurile și latră 'ntruna pe 
călători și pe tovarășii lor lățoși dela oi, 
cari calcă nepăsători înainte, ca și când un 
tantar le-ar sbârnăi în urmă; câte unul isi 
arată puţini dinții și sarla nu nimerește 
curtea, chelălăind. 

In spre gârlă, pe locul larg, unde se face 
târg Dumineca, o ceată de băieţi se joacă 


1) Din volumul „Zile senine“, icoane dela tara, apărut 
în editura de arte grafice Minerva, 1914, preţul 1.50. 


„da mija“. Se strâng grămadă, vorbesc tare, 
așează pe cel de pază cu mânile la ochi și fug 
toţi, după ce au zis „unu la lacu’ şi altu’ la 
dracu'“, făcând să sară ’n două parti, din 
palma stângă, scuipatul, lovit de tăişul celei 
drepte. Când si când strigă câte unul: 

— A, nu umblă cu șoalda! Pune ochii bine! 
Să orbiască ăl de s'o uită! 

Se aude un „gataaa“ lung, alergături apoi, 
și bat cu toţii palmele în rotogolul făcut cu 
creta pe peretele unei șetre, strigând: „Ptoa! 
Ptoa!“ si râzând, să se prăpădească de cel 
prins. 

In pacea înserării se lămurește tăiatul 
scurt si ascuţit al pânzelor de ferestrău, 
sună atât de puternic și de răsvedit bătaia 
ciocanelor pe nicovale la bușdeucile mici, 
netencuite și murdare ale ţiganilor, aşezaţi 
în cele mai frumoase părți ale satului, la 
podul cel mare, pe marginea Dâmboviţei, și 
cele mai multe sus pe dealul, în fata căruia 
se desfășoară hotelul, hanurile, casele mari 
și cele trei biserici. 

Tot mai tare și mai regulat hohotește 
larma oamenilor, cari fac zilele de șosea, la 
bătutul de pari groși, cari să stăvilească apa 
„Râuşorului“. 

— Hăăp una! Hăăp două! fac ei, opin- 
tindu-se din răsputeri, la ridicatul trunchiului 
greu de fag cu coarde multe, înfipte ’n ele, 
de apucat cu mânile şi poreclit berbece, 
pentru bușelile ce trage el în cap cu parii. 

Undeva a pornit ca ’n surdină un viers 
dulce, care-ţi îndreaptă ochii și minţile 
'ntr'acolo: 


„Pe cărarea "ntortochiată 
Dela munte ’n jos pe plai, 
Hăulind, tuleste-o fată, 

Cu ochi verzi, cu păr bălai. 


Printre vorbe murgu-şi mână 
Să nu-i pară drumu” greu, 
lar din caerw' de lână 

Fusu' trage fir mereu. 


Al ei glas topit în patimi, 
Lin răsună până ’n sat 
Şi răscoală ’n multe inimi, 
Dorw’ dragostii, curat!“ 

Kimon Loghi în atelier. 


Mişcări uşoare de vânt se leagănă pe dea- în luciul soarelui, când verdele închis, când 
supra copacilor de pe marginea drumului, albul ca de argint. Umbra lor se ’ntinde peste 
făcând să tremure frunzele plopilor, cari arată garduri, prin curţile din spre apus, pe când 


- 

în cele din partea cealaltă s'a asternut alta 
mai deasă, a caselor, șurelor și pomilor din 
grădini. 

Fetele se plimbă acum pe la porți câte 
două-trei, flăcăii bat drumul în sus și 'n jos, 
fluerând ascuţit, ispitind fetele, iscodind in- 
trările și ieșirile pe la curți și grădini, ca să 
le vie la 'ndemână peste noapte. Bătrânii si 
părinţii se strâng pe la porţi, pe la vestitele 
porți, unele mari cu coperiș de șiță, cu stâlpi 
groși, impistriti, altele scurte cu blăni lucrate 
frumos, cele mai multe de șipci, cari au 
auzit atâtea povești, glume și scornituri dela 
vecina lor tălpiță, pe cari nu le-a uitat dea- 
lungul anilor, cu toată bătaia ploilor, vara, 
cu toată suflarea vânturilor aspre, toamna, 
cu tot inghetul zăpezei, iarna. 

Trecătorii se răresc, sgomotele încetează, 
se adună tot mai mult tineret, se încinge 

vorba şi râsul, fusurile sfârâie, si, din fulge- 
rarile ochilor, se pun la cale si se strică multe 
începuturi bune. 

Fiorii primăverii umflă piepturile, ca de 
piatră, ale fetelor, făcându-le să salte în su- 
flări scurte, potopite de simtiri calde, pline 
de neliniște. 

Se frământă gândurile, se scocioară dorin- 
tele, se ațâță patimi, se deslănțuește râsul. 

Dorul de dragoste, vechea poveste a plă- 
mădirii, a tot ce viază, face să bată inimile, 
şi mintea să țeasă pânza ei subțire și 'm veci 
nesfarsita. 

E noapte: lilieci, căruțe ’ncarcate, clingăte 
de clopote. 

Pe cât de vreme a apus soarele, tot pe atâta 
răsare și luna, mare, roșcată, jucându-se prin- 
tre norii ugori. 

Mihail Lungianu. 


F = 


5 i 
Cantec. 
Se pornira valea-valea lar de merg şi merg, se ’ncrunta 
Oile în drumu lor... Vâjâind şi câmpii grei, 
„Unde pleci cu turma iară, De mă lasă ani dearândul 
Măi păstor? Fără miei.“ 
— Unde să mă duc, fărtate, Amurgise. Printre neguri 
Că de negre săptămâni Luneca sirag de oi, 
Aprig viforul ne bate Tot mai jalnic vuiă codrul 
` Pe la stâni. Inapoi... 
Dinspre culmile ’nalbife »Duce-te-ai cu sănătate, 
Curg troiene val de val Pribegit ortac al meu, 
Si nu sună dulce cântec. Si cu bine să te-aduca 
A De caval; Dumnezeu!“ 
M. Beza. 
=] 

La râul Iordanului. 


Zorii zilei ne prind pe costişele dintre crescândă a numelor acelora neuitate, ce în- 
lerusalim și Betania. În vârful dealurilor, ce-  cetase de a mai fi numai un vis. Ghetsemani, 


Kimon Loghi: Portret. 


tatea sfântă, cu zidurile-i întunecate, doarme Calvarul, Sfântul Mormânt, Sionul și Noua 
încă, învăluită in lumina mistică, ce cuprinde Galileeă. În vale, păstorii din Betania ne ies 
sufletele noastre, vibrând mereu sub emoția în çale, cu cele dintâiu raze ale soarelui. 

Șoseaua cotește șerpuit, înaintea unor ruini 
măreţe, ce dosesc o bisericuță albastră, la 
încrucişătura unor drumuri, pe locul unde 
Maria și Marta, surorile lui Lazăr, au ieşit 
înaintea Mântuitorului. În subt-pământul rui- 
nelor, mormântul lui Lazăr, ascuns de ani, 
sub informe blocuri de marmură. Un mă- 
nunchiu de căscioare presărate în poalele 
ruinelor castelului lui Lazăr, cum îl numesc 
Arabii, si care se crede a fi fost casa lui 
Simon Leprosul, odihnesc tăcute în această 
Betanie liniştită și surâzătoare. 

Cămilele noastre coboară agale, pe colinele 
înflorite cu maci purpurii şi ciclame rozate, 
o pace adâncă ne învălue sufletele, pe când 
ochii noştri aleargă departe, înainte, pe drumul 
pietruit, în zarea căruia parcă vedeam pe 
Isus cu apostolii, urcând truditi în Betania. 
Pe sub porți bătrâne, siluete biblice strecu- 
rându-se în pripă, în boarea diminetei, — e 
Marta grăbită şi harnică, iată și Maria zorind 
să se închine Mântuitorului, recules şi fericit 
în atmosfera senină și dulce a Betaniei, unde 
poporul biând și credincios îl adăposteă cu 
drag. 

Turnuri mohorite, mausolee părăsite, sfă- 
râmături de palate, îngropate sub melancolia 
părăginirei, privesc tăcute și triste pacinicile 
văi înflorite, unde vremuri crunte croise rîuri 
de sânge, fulgerand cu ploi de săgeți înve- 
ninate deasupra pământului sfânt, redeşteptat 
de Cruciate, în sunetul cornului de răsboiu. 
Resturi de biserici măcinate de secole, fântâni, 
temple rătăcite pe întinsul nemărginit al pu- 
stiului ce începe să ne deschidă drumul de- 


părtat, şi câtă îndrăsneală săpată în temelia 


lor, ţinând piept însăş naturei, ce mare por- 
nire de credinţă, ce învăpăiat avânt, a putut 
să mâne atâtea popoare, să-și măsoare în 
adoratia lor, cu sulița si lancea, toată bogăția 
pământului lor, toată frumuseţea imaginaţiei 
lor aprinse, întru închinarea Aceluia care se 
răstignise pentru pace si iubire! Coborim 
mereu. Verdele colinelor Betaniei rămâne 
îndepărtat, ca o insulă rătăcită, drumul pie- 
tros începe să ocolească stânci și lanțuri de 
munți, albi, impietriti, mumificati. Începe 
pustiul. Soarele se ridică într'o orbitoare 
strălucire deasupra orizontului acestuia ciu- 
dat, -- o mare nesfârșită de munți, stânci, 

râpe, dealuri și văi din piatră, cremene. 
Albastrul de peruzea al cerului reflectează, 
în culori de ametist și agată, pe infinitul 
acesta rece, care începe cu toate acestea să 
se încălzească în orizonturi ca perlele orien- 
tului. Alb-rozate, fumurii deschise, palid- 
violete, azurii si 'n culorile aurorei. 

O, nu-i pustiul trist al închipuirii, este 
împărăția vastă a tăcerei, unde orașe, palate, 
grădini, izvoare, câmpii, semănături, munți 
și lacuri, un imens ocean în sbucium şi-a 
oprit talazuri, valuri şi spume si a amuţit de- 
odată, prefăcut în piatră. Nime nu mai trăește, 
nu mai mişcă, nu mai clintește. Nici un firicel 
de iarbă, nici o uscătură, nici o viețuitoare. 
Nici apă nu mai curge, nici vântul nu bate. 
Tace tot. Numai cerul culorează şi luminează 
şi soarele arde. Niciodată n'am înțeles mai 
adânc binefăcătoarea pătrundere a tăcerei, 
ca n pustiul de piatră al ludeei. Sec, mut, 
dar liniştit, liniştit şi luminos, o lumină dia- 
fană albă și curată, care te încălzeşte, te 
limpezeste desprinzându-te uşor, curat $i 
neted ca un fulg, gata să sbori, departe, de- 
parte, în zările trandafirii. Câtă pace! Ce 
măreață singurătate, imposantă natură, sobră, 
senină şi calmă, ce înconjur grandios, ce 
priveliști trufase şi ce strict loc de reculegere 
şi severă izolare a găsit Mântuitorul pentru 
meditatiile lui, acolo în vârful Muntelui Sā- 
rindar, ce se ridică falnic în cea mai sus 
pusă înălțime a întreg pustiului acestuia. 
Singur, cu gândurile şi rugăciunile Lui! Și 
nici o frunză, nici o pasăre, nici o vietate 
care să-i înduioșeze frumosul sufletului în 
care farmecele naturei reușea, când și când, 
să strecoare o umbră de slăbiciune. 

Patruzeci de zile Mântuitorul a stat în 
contemplarea măreţului pustiu, unde n'a 
auzit decât soaptele cugetului Său atotpu- 
ternic și acele ale Tatălui care-i spuneă că 
va birui. Învățăturile Lui, răsleţe cuvinte de 
pilde pline de jertfă si iubire, picuri bine- 
făcători si întăritori îmi încălzesc sufletul, 
văd pământul cu tot cuprinsul şi lumea 
toată prin lumina cugetului Său limpede, o 
ușurință imaterială parcă îmi cuprinde în- 
treagă fiinţa și, descărcată de toate indoelile, 
mi se deschide înainte cărarea dreaptă unde 
toate se scurg așa cum le-a arătat El, cu 

gândiri înalte, prin iubire si jertfă de sine. 
În tăcerea aproape ideală ce ne înconjoară, 
gândurile mele par'că prind glas si din vâr- 
furile munţilor, din scorburile stâncilor, pe 
tot întinsul acesta pustiu, până în zările de- 

moartă. De aci, pustiul de piatră începe să 
coboare înfundat, în râpi si dune de nisip 
cari iau o înfăţişare mai tristă, mai mono- 
tonă. Stufuri de iarbă marină se înalţă uriașe, 
încâlcite și înspinate, îndepărtând pașii că- 


Kimon Loghi: Post mortem laureatus. 


părtate, cât cuprinde ochii şi sufletu-mi re- 
cules, o şoaptă se întinde ca un vâl imens, 
ce joacă în strălucirea unei lacrămi de fericire 
si spune: Pace, pace vouă... 
* t * 
Poposim la o mănăstire grecească, Sf. 
Gheorghe Ozovitul, un ceas departe de Marea 


milelor noastre, ce sforăe simțind urme de 
hiene si șacali. 

Suntem la porţile Sodomei și Gomorei, 
zărim oglinda de oţel a Mării moarte și, 
mai departe, întinderile înverzite ale câmpiilor 
Iordanului străjuite de zidurile de granit ale 
Munţilor Moab. Cât cuprinzi cu ochii, cenu- 
siul-galbuiu posomorit al nisipului, cu șanțuri 

adânci, văi și ridicături, urme de forturi, ca- 
nale, rezervorii, rîuri. Unde-s maretele palate 
ale lui Herod, orașul cu terase înflorite unde 
rasfata frumoasa Cleopatra paradisul de pe 
vremea lui Moise, când brațele vânjoase a 
doi voinici purtau un singur ciorchine de 
strugur? Luciul metalic al mărei moarte 

Kimon Loghi: Mărgele de Murano. 


privește, nemișcat și rece, toată pustiirea 
aceasta înfricoșătoare, suverană, măreaţă. In 
vâltoarea Iordanului, ce-și varsă apele dulci, 
hrănind fără hodină marea de otravă, pești 
argintii plutesc neștiutori, pentru ca o clipă 
mai târziu veninul usturător să-i săgeteze 
departe, în largul purgatorului ce arde în- 
truna tot ce i se apropie. 

Orașele păcatului dorm inghitite în fundul 


apelor plumburii, în cari intelenesc pentru 
totdeauna încercările indrasnetilor ce vor să-i 
pătrundă tainele. Ca îlacările ce au ars So- 
doma şi Gomora, apa mării moarte arde și 
ucide, corozivă, fulgerător mortală. 

Prăpăstiile de nisip rămân în urmă, în- 
gropând sub crestele calcaroase ale dealu- 
rilor înfăţişarea plângătoare a 
ținutului aceluia, o adevărată 
Vale a morţii, și 'n fata noastră, 
ca o minune ce a rămas să 
mângăie desnădejdea cumplită 
a pustiului sterp, se deschide 
râzătoare și plină de vieata 
Valea Iordanului. 

Crânguri verzi, măslinii şi 
întunecate, încing, în brâuri 
strânse, lordanul cu apele 
adânci, line, lunecoase, palide. 
Un concert nebunesc de ciri- 
pituri și cântece desfată tufi- 
gurile dese, în cari mii de 
iepuri saltă în jocuri netur- 
burate, netemuti de vânători. 
Ghirlande acvatice înfloresc 
într'o abundanta de culori fer- 
mecătoare, oglindindu-se în 
apa lucie, ce reflectează toată 
bogăţia desisurilor acelora pline 
de vieataé. Albia adâncă a lor- 
danului pe vremea lui Antoniu 
eră căptușită în întregime cu 
marmură albă pe marginile 

căreia frumoasa Cleopatra 
veneă să culeagă cei mai fru- 
moși trandafiri urcători. 

O îngrădire de blocuri uriaşe 
de piatră încunjură urmele 
unei grote, unde se crede a 
fi fost locuinţa sfântului loan 
Botezătorul. Un altar împro- 
vizat din crengi și ramuri înflorite, luminat 
de sute de făclii, adună în jurul lui astăzi 
mulțimea a câtorva sute de pelerini cari 
coboară cântând spre riul lordanului, în 
locul ţinut de acela, în care Mântuitorul 
ar fi fost botezat. În lungi haine albe, cei 
mai multi gârbovi, de abiă trăgându-se, 
cu capetele ninse de ani, cântările lor în- 
necate în lacrămi se amestecă înduioşător 

în concertul primăverii parfumate cu care se 
confundă sufletul Mântuitorului ce coborise 
întracecaş umilință să primească sfântul 


botez. 
Truditele trupuri muiate în apa bine- 
cuvântată se scuturau magnetizate şi tot 


cântând, in ochii stinsi o rază de înviorare, 
căutau luminoase, îndreptând o clipă umerii 
garboviti. Cântările de slavă se ridicau tre- 
murătoare și întărite într'un suprem avânt de 
fericire si se pierdeau în ecou, departe, ca 
un suspin lung înăbușit în lacrâmi și uşu- 
rare. Un parfum divin de portocali în floare 
adiă ușor din grădinile imbelsugate ale leri- 
conului, sub palmieri bătrâni, la uşile cortu- 
rilor, grupuri antice de beduine, chipuri mă- 
refe, purtând copii în braţe, cu gratia unor 

împărătese, ascultau blajine rugăciunile pe- 
lerinilor, cari se stingeau uşor, purtate de 
adierile zefirului ce le fâifăiă vălurile albe 
peste frumoșii lor ochi strălucitori și în- 
lacrimati. 

Soarele își aplecă apusul în cortegiul unui 
potop de aurituri portocalii, rosiatice și 
purpurii, un muezin își tremură plângător 
chemarea la rugăciune, clinchete îndepărtate 
de turme soseau cu fluerul trilat al păs- 
torilor beduini, pe când un nechezat sălbatic 
cu lovituri nerăbdătoare de copită ne trezește 
din reverie la poarta unei mânăstiri ruseşti, 
unde vedem, sburându-ne pe dinainte, un 
arab cu ochi săgetători, încălecat, plecând 
tropotind în zornet de metale. 


lericon, Februarie 1913. 
Marilina Bocu. 


E 


Salbă de sonete. 


L. 


Târzie noapte. Vântul geme-afară 

Ca cersetoru 'ntârziat pe stradă, 

Se 'mpiedică ’n troiene de zăpadă 
Și-o ia grăbit pe drumul lung de țară. 


Cum las pe mână fruntea grea să-mi: cadă, 
Cântare fermecată-aud la scară, 

O melodie dulce de chitară 

Senină ca întâia serenadă. 


E glasul tău, frumoasă amintire, 
Cu lumea lui de vis şi duioşie 
Mi-aprinde iarăș focul în privire. 


Ca pasărea inchisă ’n colivie, 
Cu gândul la trecuta strălucire 
Încep să cânt în noaptea cea pustie. 


Il. 


S’astern zadarnic ochii mei pe cale, 
Cea dragă lor de nicăiri nu vine. 

Aici sunt eu, străin pe căi streine, 

Dar sufletul mi-e 'n preajma casei tale. 


Cucernic după umbra ta se ţine, 
Te urmăreşte 'n mersul tău agale 
Și noaptea, cu lumina lunei pale, 
Înduioșat pătrunde pân la tine. 


Și tu visezi, si nici nu știi, minune, 
Cât foc e în privirea lui pierdută. 
El cu prinos de-atâtea gânduri bune 


Îngenunchiază trist în noaptea mută, 
La capul tău rostește-o rugăciune 
Și lung pe fruntea albă te sărută. 


I. U. Soricu, 


=] 


de 

Rutenii.’) 


l. 

După Ruşi, Rutenii (Ucrainii, Malorusii) 
sunt cel mai numeros popor de rassă slavă. 
Teritoriul locuit de ei e foarte mare şi se 
întinde dela Carpaţii galitieni până înspre 
Volga. Pe acest teritoriu locuesc aproximativ 
30 milioane de Ruteni. Cu toate aceste însă 
Rutenii sunt desigur unul din cele mai ne- 
fericite popoare din Europa. În Rusia sunt 
asupriti în modul cel mai barbar, ca și Ro- 
mânii basarabeni, în Galiţia le amăresc traiul 
Polonii, în Ungaria aproape nici nu se știe 
de existența lor şi numai în Bucovina, unde 
trăesc relativ foarte puţini — vreo 300.000 —, 
se bucură de toate drepturile cetățenești. 

Istoria Rutenilor e un lant de nenorociri. 
Prin secolele X—XIV au avut și ei un stat 
al lor, dar lupte interne l-au nimicit. Cu 
uniunea dela Lublin (1569) a trecut întregul 
lor teritoriu sub stăpânirea Poloniei care și-a 
împins granițele până la Marea-Neagră. 

Stăpânirea străină însă n'a putut să nimi- 
cească dragostea de libertate. Îndată după 
ocupaţia țărilor rutene prin Poloni încep şi 
revoltele Cazacilor. Prima revoluție, condusă 
de Cosénskei (1591), a avut caracter social. 
Revolutiile cari au urmat până la 1638 n’au 
fost urmate de oarecari succese, cu toate că 
au avut si epizode strălucite, îndeosebi sub 
hatmanul (hetman) Sahaidăcinei. La 1648 
a fost o mare revoluție sub conducerea hat- 
manului Chmelnétkei (1648 1657), în 
urma căreia țările rutenesti, adecă Ucraina, 
și-a câştigat libertatea, deslipindu-se de Po- 
lonia. La 1654 hatmanul Chmelnetkei a facut 
greșala să pună țara sub protectoratul Rusiei, 
rezervându-și o autonomie „absolută“, care 
în curând însă aveă să dispară. Chmelnetkei 
a fost un om cu gânduri înalte și ambitiuni 
mari. El a voit să institue în hătmănie si- 
stemul ereditar în locul celui electoral, aveă 
apucături monarhice şi plănuiă o federatiune 
compusă din Ucraina, Moldova, Muntenia și 


1) Atragem atentiunea cetitorilor asupra acestui 
articol interesant, din care poporul nostru poate în- 
vata multe. Sperăm că vom mai putea publica ase- 
menea studii despre popoarele invecinate. 


-stema Moldovei. 


Ardeal pentru a se puteă apără împotriva veci- 
nilor prea puternici. Pentru acest scop l-a şi în- 
surat pe fiul său Timuș cu fica lui Vasile Lupu. 

Cu moartea lui Chmelnetkei se încheie o 
epocă care merită consideraţie și din alte 
puncte de vedere. Ocupând Polonii Ucraina 
au adus și influenţe culturale apusene în 
tara. Astfel au făcut Rutenii cunoștință cu 
curentul humanist, cu reformatiunile religioase 
şi au căpătat si o mulțime de şcoli latinești. 
Aceste frământări însă au produs o întărire 
a ortodoxismului băștinaș care avea de luptat 
si împotriva tendentelor de a uni biserica 
ortodoxă cu cea catolică. Aici intervine acti- 
vitatea strălucită a lui Petru Movilă. El 
intemeié la 1632 academia din Chiiev, unind 
cele două școli ortodoxe cari se aflau în 
Podol și Pecersc, (două mahalale ale Chiie- 
vului). Petru Movilă a mai trimes şi mai 
multi elevi în apus si, aducându-și aminte 
de patria sa, a voit să întemeieze și în laşi 
o astfel de academie. Rolul lui Petru Movilă 
în desvoltarea culturală a Ucrainilor e foarte 
mare. Ortodoxismul mai aveă un sprijin pu- 
ternic în așa numitele „brătstva“ cari se în- 
fiintara în orașe împotriva latinizării și po- 
lonizării. Aceste „brătstva“ (= frăţii) intemeiau 
școli, biserici și spitaluri. „Bratstvo-ul“ din 
Lemberg a întemeiat în 1586 vestita „volosca 
tércva“ (= biserică românească), care s'a zidit 
în 1591 şi poartă încă și astăzi, sus pe triglife, 
Numirea aceasta i s'a dat 
bisericii, pentrucă a fost ridicată şi sprijinită 
cu sume mari dăruiie de voievozii Moldovei. 

Unirea cu Roma însă, cu toate că a fost 
proclamată încă prin 1596, la Beréstiu, n'a 
avut deocamdată succes. Piedica cea mai 
mare a fost organizaţia liberală a bisericii 
băștinașe. În Ucraina alegeau țăranii pe 
preot, preoţii împreună cu oameni din popor 
pe episcop și episcopii, iarăş împreună cu 
mirenii, pe mitropolit. Acest obiceiu s'a pă- 
strat în parte până prin 1860. E lucru firesc 
că Ucrainii n'au voit să schimbe de bună 
voie această organizație democratică cu si- 
stemul absolutist al bisericii catolice. Astfel 
unirea cu Roma s'a putut înfăptui abiă la 

1700 și anume numai în părțile supuse Po- 
loniei, dar și aici ortodoxismul s'a păstrat 
până la ocuparea Galiției de Austria, și anume 
până pe la 1790. 

După moartea lui Chmelnetkei atât Rusia 
cât si Polonia au vrut să 
puie mâna pe Ucraina; de 
aici au urmat lupte crâncene 
în Ucraina pentru Ucraina. 
Cazacii erau împărţiţi în 
două tabere, una care tinea 
cu Rusia și alta cu Polonia. 
Amândouă taberile îşi ale- 
geau câte un hatman, așa 
că biata Ucraina avea doi 
hatmani cari se combatcau; 
ba, intr’un timp, ameste- 
cându-se şi Turcii, se alese 
și un al treilea. 

Aceste lupte s'au termi- 
nat cu împărțirea Ucrainei. 
La 1667 s'a împărțit Ucraina, 
luându-se Niprul ca gra- 
nita, în două parti; partea 
diu dreapta Niprului o luă 
Polonia, iar cea din stânga 
Rusia. De acum înainte fie- 
care din aceste părți își 
are istoria ei. Poporul a 
dat acestui secol denumirea 
„ruină“, gândindu-se la pier- 
derea libertăţii. 

Rusia, ocupând partea din 
stânga Niprului, n'a desfiin- 
tat imediat autonomia, cum 
a făcut-o Polonia în partea 
ei, ci a sugrumat-o pe 'nce- 
tul. Cel din urmă hatman 
autonom al Ucrainei rusești 
a fost Mazeppa. Mazeppa 
faci) cunoscuta legătură cu 
Carol XII al Svediei și trebui să fuga. Un ade- 
rent al lui Mazeppa, Orlek, adună o oaste, se 
declară vasal al Turciei și începi în numele 
Turciei cunoscutul rasboiu cu Ruşii în care 
Petru-cel-mare a fost bătut (1711) şi în care a 
fost amestecat si Dimitrie Cantemir. Mazeppa 
a murit în Galaţi și a fost înmormântat cu mari 
onoruri în catedrala de acolo. Mormântul se 
poate vedea și acuma în strada Mazeppa 

din Galaţi. Țarul Rusiei a poruncit ca să se 
afurisească numele lui Mazeppa în toate bi- 
sericile. Aderentii unei Ucraine independente 
sunt numiţi si astăzi încă ,mazépenti*. Fa- 
milia lui a emigrat parte în Svedia, parte a 


Kimon Loghi: Tinereţea. 


trebuit să ia drumul Siberiei. Un amănunt 
interesant e că chiar anul trecut (1912) satul 
Mazépenti a trebuit să-și schimbe numele, 
pentruca să se şteargă și aici amintirea celui 
din urmă hatman. La 1722 s'a desființat 
hătmănia, dar au mai fost încă doi hatmani, 
unul în 1734 şi cel din urmă în 1764. 

O pagină foarte interesantă din vieata 
Cazacilor ne prezintă „Zaporojsca Sici“. 

Socot de cuviință să amintesc aici, pentru 
a evită vre-o confuzie, că au fost trei feluri 
de Cazaci. Cazacii despre cari a fost vorba 
până aici sunt Cazacii Ucrainei, conduşi de 
hatmani; Cazacii din „Sici“, despre cari 


independentă, îndată ce hatmanii au început 
a urmări tendente monarhice, cum au făcut-o 
de pildă Chmelnetkei şi alţii. „Sici“ se atla 
în guvernamentele rusești de astăzi Cherson 
și lekaterinoslav şi avea o întindere de vre-o 


Kimon Loghi: Din lumea basmelor. 


voesc să vorbesc, s'au deslipit din trupul 
Ucrainei si au format o republică căzăcească 
cu o organizație democratică foarte intere- 
santă; iar al treilea fel de Cazaci, anume 
Cazacii de pe Don, nu sunt Ruteni ci Ruşi 
și istoria acestora din urmă n’are nici o le- 
gătură cu cea a Cazacilor ruteni. „Zaporojsca 
Sici“ s'a deslipit de Ucraina ca republică 


50.000 km*. Organizaţia statului eră cu de- 
săvârșire democratică și militărească. In stat 
nu eră proprietate, totul apartinea statului. In 
fiecare an, de anul nou, se alegea conducerea 
statului „starşenă“ și se împărțiau pămân- 
turile. Organizaţia militară formă un „chiș“ 
(= coș), împărţit în 37 curifii (= cazărmi, 
regimente). Șeful „coșului“ şi totodată al 

statului eră „atamân cogovéi“ sau și simplu 
„Coșovei“, iar cazărmile erau conduse de 
un ,ataman curinnei“. In „chiş“ eră con- 
centrată toată armata. Cele 37 de cazărmi 
erau așezate în formă de potcoavă și între 
ele, la gura potcoavei, eră o biserică. Pe 
teritorul „coșului“ n’avea voie să calce picior 
de femeie şi cazacul care eră prins cu vre-o 
femeie eră biciuit. „Coșul“ aveă reprezentanți, 
un fel de prefecti, si în țară prin comune 
(„palanca“). „Coşul“ își mută sediul după 
trebuinte. In anul 1709 Rusia nimici „Sicia“ 
zaporojeană şi Cazacii emigrară în Crimeea, 
Dobrogea și, mi se pare, până şi în Banat. 
La 1734 o parte din ei se 'mtoarse şi rein- 
ființă „Sicia“, dar la 1775 totul se sfârși. 
Altă soarte a avut partea din dreapta 
Niprului care a încăput pe mâna Polonilor. 
Indată după ocupare s'a desființat autonomia 
și căzăcimea. Polonii voiau să-i facă pe toți 
iobagi; deaceca revoluțiile s'au ținut lant. 
Poporul formă grupe înarmate împotriva bo- 
ierilor. Acești luptători pentru libertate, dar în- 
deosebi pentru o dreptate socială, se numiau 
„haidamăki“. Era ceva asemănător cu 
„haiducii“ din țările românești, cu „haiduki“ 
din Serbia sau cu „uskOki“ din Croaţia. 
„Haidamaki“ din Galiţia, cari pătrunseseră 
și în Bucovina, se numiau „opr&șki“. Amin- 
tirea unuia dintr’acestia, anume a lui Doubus, 
trăieşte şi astăzi la Huţulii bucovineni. S'au 
întâmplat trei mari revoluţii în anii 1730, 
1750 și 1768, dintre cari cea din urmă a 
fost cea mai crâncenă. Poporul o numi 
„coliiișcena“ (coldti = a intepa). Revolutiile 
erau organizate de trimişi din „Zaporoisca 
Sici“. Fiecare boier polon însă își formă pe 
lângă curte câte o mică armată pe care o 
numiră „cazaci“ pentru a-i da un nume iubit 
de ţărani. Dar acești „cazaci“, fiind țărani 
ruteni, se aliau de obiceiu cu „haidamaki“ 
revoltați şi-i ucideau pe boieri. Așa sa în- 
tâmplat si în anul 1768. Polonii, de frica 
haidamacilor, se adunară în Umani, concen- 
trand acolo și toți „cazacii“ de cari dispuneau. 
Conducerea acestor cazaci cari aveau să-i 
apere pe boierii poloni o aveă „nadvârnei 
cozac“ (cazac boieresc) Ivan Honta. Honta 
a fost trimis împotriva lui Zalizniăc, con- 
ducătorul haidamacilor, dar el se aliă cu 


acesta si amândoi cuceriră Umani și-i tăiară 
pe toți Polonii. Polonia eră acum slabă, 
aproape de peire, și independența Rutenilor 
ar fi fost asigurată, dacă n'ar fi intervenit 
Rusia cu o armată puternică care a înăbuşit 
revoluția. Polonii s'au răsbunat apoi asupra 
lui Honta în chipul cel mai groaznic. Prin- 
zându-l i-au tăiat câteva zile dearândul câte 
o dungă din pielea trupului, după aceea i-au 
tăiat într'o zi o mână, a doua zi cealaltă 
mână, apoi i-au scos ochii, i-au tăiat limba 


Kimon Loghi: Bătrânul vesel. 


și abiă la sfârşitul acestei torturi canibalice 
i-au tăiat capul. Amintirea lui Honta trăiește 
acuma încă foarte vie între țărani. Rusia a 
intervenit atunci nu de dragul Poloniei care 
şi aşa eră să se prăpădească în curând ci 
de frica mișcării democratice între țărani. 

Și „Zaporoisca Sici“ care trimisese orga- 
nizatori a fost pedepsită. Cel din urmă 
„atamân coșovei“ Petro Calnesenskei a 
presimtit că Rusia va nimici „Sicia“. El a 
fost un bărbat de mare înțelepciune şi a 
fost ales „ataman coșovei “ prin 20 ani 
dearândul. Intâiu a încercat să formeze din 
teritorul „Sicei“ si din partea rutenească 


16 LUCEAFĂRUL 


Nru! 1, 1914. 


ocupată de Polonia acum aproape de moarte 
un stat căzăcesc independent. Nereușind 
acest plan, a căutat să întărească măcar tara 
lui, înființând în fiecare comună biserică și 
școală (se ’ntelege şcoală ruteneasca), adu- 
când coloniști și ridicând si in alte chipuri 
cultura țării. Pentru această activitate Rușii, 
după desființarea „Sicei“ în 1775, l-au sur- 
ghunit departe la Nord, lângă Arhangelsk, 


la o vieață nouă, sau mai potrivit zis, 
pentru lupte nouă. Reînvierea a început 
întâiu în Rusia pe malul stâng al Niprului, 
apoi tot în Rusia, pe malul drept și în sfârşit 
în Galiţia, pe când în Ungaria, unde trăiesc 
vreo 500.000 Ruteni, veniți acolo pe la anul 
1300 sub un principe Koriatovici, încă nu 
poate fi vorba de o vieață naţională ruteană. 
Intâiu a început să se nască interesul pentru 


Kimon Loghi: Toamnă. 


unde l-au ținut 20 ani într'o temniță care 
aveă numai trei pași dealungul și doi dea- 
latul. Cătră sfârșit s'au „îndurat“ de el si 
i-au permis să stea într'o mânăstire, dar el 
ma mai voit să-și părăsească temnita. Și în 
acest chip s'a făcut tăcere de moarte în întreg 
cuprinsul Ucrainei. 


Il. 


Abia secolul al XIX-lea, acest mare secol 
trezitor de vieaţă, i-a desteptat pe Ruteni 


trecutul national si limba poporului. Fiind 
însă limba poporului aceea care a păstrat 
tradiția, poezia națională şi obiceiurile, s'a 
identificat ideia ucraină cu limba. Din acelaș 
izvor al limbii poporului s'a născut întâiu 
pe malul stâng al Niprului în mai multe 
locuri deodată, dar independent unul de 
altul, o literatură națională rutenească. Această 
trezire eră par'că ceva, care trebuiă să vie 
cum vine primăvara în urma iernii. Eră în- 
ceputul secolului XIX-lea, care a trezit toate 

națiunile Europei la o vieață nouă. Aici și-au 
avut rolul lor și romantismul, poezia popu- 
lară, tendințele liberale în politica rusească 
şi însfârșit şi tendințele naţional-politice 
provocate de răsboaiele napoleoniane. 
Intemeietorii literaturii rutene de pe malul 
stâng al Niprului sunt tustrei „domni“: 


revoltă ale acestui poet asupra ascultătorilor 
ruteni. Sevcénco e un dușman hotărit al 
iobăgiei și al guvernului rusesc; el e primul 
naționalist adevărat. Aceste sentimente i-au 
adus 10 ani de temniță grea (1847—1857), 
unde nu i se dădeă voie nici să scrie şi 
nici să picteze. Cele mai frumoase iucrări 


Kimon Loghi: Bat:anul. 


l. Kotlarevskei, Hr. Cvitca şi E. Hre- 
binca. Pe malul drept al Niprului se naşte 
cel mai mare poet al Ucrainei Taras Sev- 
cènco (1814—1861). Acesta a fost fiul unui 
țăran iobag și a trebuit să fie răscumpărat, 
mai târziu, din iobăgie. Sevcénco e democrat 
cu trup și suflet. Poeziile lui sunt scrise ĉu 
lacrimi şi sânge și sunt cel mai bun mijloc 
de agitaţie de care dispun Rutenii. Scriitorul 
acestor șiruri a avut ocazie să vadă ce efect 
zdrobitor produc poeziile pline de durere și 


le-a scris între 1843—1845. Împotriva Rusiei 
a scris poezii mari ca „Son“ (= visul), 
„Caucaz“ s. a., iar contra „domnilor“ „Cho- 
lodnei lar“, „Poslanie“ s. a. Sevcenco e ti- 
tanic în simţire și în limbă. Poeziile lui cântă, 
înainte de toate, libertatea, apoi istoria, tra- 
ditia si traiul ţăranului. 

In Galiţia se stinsese, sub asuprirea po- 
lonă, orice scânteie de vieață națională. Dela 
alipirea ei la Austria (1772) nu se schimbară 
lucrurile de loc. intelectualii erau polonizati 

cu desăvârșire; rutean eră numai țăranul. 
Preoţii, fiind greco-catolici, nu erau Poloni 
din cauza credinței, dar nici Ruteni nu erau, 
pentrucă in familie vorbiau polecește, își 
creșteau copiii tot aşa și îl urau pe țăran. 
De pildă în seminarul teologic greco-catolic 
din Lemberg erau societăți secrete politice 
cari aveau de ţintă liberarea Poloniei, iar la 
revoluția polonă din 1831 în contra Rusiei 
au luat parte şi o mulțime de seminariști 
greco-catolici. Abia mai târziu, pătrunzând 
curentul national-rutean din Rusia în Galiţia, 


Kimon Loghi: Orpheu. 


au început a se arătă zorile unei vieți na- 
tionale și aici. 

Rutenii din Galiţia au început a se trezi 
pe la 1830. Cea dintâi carte, scrisă de un 
preot, Markian Saskevici, a apărut în 1837. 
Frământările anului 1848 au adus constituția, 
de care s'au folosit si Rutenii Galiției. În 
anul 1849 s'a înființat prima societate politică 
„Holovna rusca rada“, în care s'a proclamat 
independenţa poporului ucrain dela San până 
la Don. Îndată au început a se intemeia școli, 
a se înființă societăţi și ziare. Cu venirea 
marii reactiuni în Austria, care oprise un timp 
progresul general, a fost suprimat și acest 
tânăr curent naţional al Rutenilor. Polonii 
deveniră iarăş stăpâni absoluti ai ţării. Şaş- 
kevici murise, un poet mai mare nu eră şi 
nici de un bun conducător politic n'au avut 

parte. Ideea ucraină a început să se stângă. 
Preoţii erau, în urma educaţiei si psihologiei 
lor, „şlahțiți“ (= nobili, boieri) şi, cu toate 
că din pricina credinței lor greco-catolice nu 
puteau fi Poloni, totus nu erau nici Ruteni, 
pentrucă curentul ucrain eră cu desăvârșire 
democrat. În această situație tristă privirile 
lor au fost atrase de un stat mare, care și 
el se numia „riiskii“ și avea si o literatură 
mare. De aici încolo începură simpatiile pentru 
Rusia. Intelectualii nu mai recunoșteau in- 
dependența idiomului rutean, ci spuneau că 
e numai un dialect al limbii ruseşti. Aceste 
tendințe au fost sprijinite de Rusia cu bani 
multi, cu ziare, cărţi ș. a. 

Aceasta eră situaţia în anul 1862, când pa- 
trunseră operele lui Șevcenco în Galiţia. 
Poeziile lui Şevcenco schimbară vederile in- 
telectualilor ruteni dintr'odată. În curând limba 
polonă fii scoasă din familii, fiind înlocuită 
cu limba vorbită de ţăranul rutean; îndată 
urmă și un cult deosebit pentru port, muzică, 
literatură și istorie națională. Atunci apart 
şi prima revistă „Vecernăţi“ (= Șezătoarea). 
dealurile politice însă nu erau încă bine 
limpezite. 

La 1866 mai interveni un epizod, care acuma 
ne face o impresie hazlie. În acel an, ne- 
norocit pentru Austria, se răspândise svonul 
că Austria va fi împărțită și că Galiţia va 
fi luată de Rusia. Sub impresia acestui svon, 
sau poate din alte cauze, deputatul rutean 
Naumoveci proclamă atât în dietă cât și în 
parlament identitatea națiunii rutenesti cu 
cea rusească. Intelectualii, în majoritatea lor, 
acceptară acest pas caraghios și laș al lui 
Naumoveci, dar Austria rămase întreagă și 
vitejii intelectuali se treziră. 

Unitatea culturală a Rutenilor de pretutin- 
deni începi a se întări tot mai mult. Rusia, 
văzând această mișcare înfloritoare şi temân- 
du-se de o eventuală separare a Ucrainei, 
opri la 1876 tipărirea de cărți rutenesti. Dela 
acest an înainte întreaga mișcare s'a con- 
centrat în Galiţia. Această epocă a produs 
un bărbat mare în M. Dragomanov. Acesta, 
fiind expulsat din Rusia, veni în Galiţia, intră 
în legături cu tineretul din Lemberg și deveni 
în curând un conducător al ei. Dragomanov 
a criticat la fiecare pas politica ucrainofilă 

cerând o politică condusă de o înțelegere 
limpede a trecutului şi prezentului. El e în- 
temeietorul partidului radical care avea ca 
sprijin numai pe țăran şi reprezentă principii 
moderne și lumeşti contra preotimii oportu- 
niste şi reacționare. Reprezentantul literar al 
acestui curent, ale cărui scrieri au cuprins 
rutean țesut pe o bază europeană, este Ivan 
Franco, care nu demult și-a serbat jubileul 
de 40 ani ca scriitor. 

În anul 1891 s'a făcut cea din urmă în- 
cercare de a se înțelege în chip paşnic cu 
Polonii. Încercarea n'a reușit din pricina 

șovinismului polon. O înţelegere cu Polonii 
s’ar fi putut face numai atunci, când Rutenii 
s'ar fi declarat ca parte integrantă a Poloniei 
si ar fi renunțat la năzuința cătră o inde- 
pendenta politică. De aici înainte a început 
o luptă și mai aprigă. Ceeace Rutenii mar 
fi câștigat niciodată prin pactări și „înțe- 
legeri“ perfide gi laşe au câștigat prin luptă. 
E adevărat că a fost un răsboiu adevărat, 
cu multe jertfe, chiar jertfe de vieţi omenești, 
dar a fost încoronat lotdeauna de succes. 
Polonii n’au cedat nimic de buna voie. 


(Sfârşitul va wmă). Nicolae Tcaciuc. 


= 


Cântec. 


Tu ari... Eu merg in urma ta 

Cu coșul plin la brâu. 

Arunc dacă mi-i sărută, 

Și uite ce mai grâu!... 

Tu seceri, eu leg snop de snop, 
Târziu, pe înserat, 

Ferbinte-mi pică câte-un strop 

Pe grâul secerat 


Tu baţi la fier, eu calc pe foi, 
Ard flacdri, sar scântei... 
Când suntem singuri amândoi 
Au ceață ochii mei. 

E de prisos pământ și foc 

Si fier si aur chiar, — 

n lume dacă n'ai noroc 

Ard flacări... înzadar. 


Tu stai la masa ta de scris, 
Cu mă opresc în prag 

Si de e vieata ori e vis, 
Imi esti atât de drag... 

De ti-ar fi rostul fermecat 
De-ai fi născut în raiu, 
Norocul dacă nu ţi-e dat 

E de prisos — să-l ai! 


Maria Cuntan. 


==] 

Sonet. 
Ce-adâncă pace ’n suflet mi s'aşterne Aud îndemnul vechilor ispite 
Cum trec pe drumul negru de tăciune Să ’ncerc fiorul clipei de trezire, 
Si noaptea tristă negurile-si cerne Călcând ruini de patimi risipite. 
Abia soptind o sfântă rugăciune. 

Să ’nvăț măreața lumii rânduire 

Ce gânduri mari plutesc ne-astâmpărate Din svonul stins al nopții potolite 
Din preajma noastră ’n liniștea de ghiata, Clădind altarul vieții, din iubire. 
Trezindu-mi stolul viselor curate 
Si veșnic sfânta dragoste de vieaţă. 1. N. Pârvulescu. 

E 

Halucinatii? 


„Aştept să-mi istorisesti antecedentele, 
domnule Paul, altfel nu pricep nimic din 
toată teoria dumnitale. 

— O să încerc, dragă, o să încerc“, îmi 
răspunse domnul Paul, netezându-şi barba. 
După câteva clipe de concentrare începi: 

Pe la unsprezece și jumătate intrai, ca de 
obiceiu, în berăria „La cei trei vânători“. 
Șezui la o masă, unde mai erau trei prieteni 
și mai așteptam și pe alţii. Eram cu toţii 
tineri între douăzeci și douăzeci și șase de 
ani, pe cari ne tinea în strânsă prietenie 
aceeaş nepăsare fata de brutalitatile vieții. 
Săraci dar cinstiți, trăiam, în orele noastre 
libere, în regiuni depărtate de furnicarul 
patimilor pământene; fantazia tinereţii ne 
vrăjiă societatea viitoare în cele mai strălu- 
cite colori. lar noi, disconsiderând inte- 
rescle existenței noastre, eram robii societăţii 
viitoare. Fără să mărturisim, mi se pare că 
întâia hrană o sorbisem cu toții din principiile 
socialiste și umanitare, dar numai întâia. Ca 
să putem merge mai departe eră deajuns de 
bogată simțirea noastră tânără. Eram la 
vrâsta când fiecare om se simte un erou, un 
proroc, ori cel puţin poet. Mândria noastră 
eră că, între noi, se află un prieten de un 
talent foarte mare, talent real, recunoscut și 
de oameni bătrâni. Ar fi putut oricând să ne 
părăsească si să lege alte prietenii, nespus de 
favorabile pentru el. Însă el se simtia foarte 
bine in mijlocul nostru, si noi eram fericiți. 

Sezui, deci, cu placere intre prietenii cari 
aveau câte-o halbă înainte. Conversatia lor 
se ridicase în regiunile suprapământene, și 
mie nu-mi mai rămăsese decât să-mi cer și eu 
o bere, să fiu cu băgare de seamă la con- 
versatie ca să-mi pot spune si eu părerea. 
Ceata noastră se mai spori, incurand, cu 
trei, mai lipsiă Dinu Morar, acela care eră 
mai talentat dintre noi. 

Ne miram de întârzierea lui,—eră totdeauna 
printre cei dintâi cari sosiau, — dar mai 
mult ca oricare din noi se miră Petru Floare. 
El păreă foarte neliniştit, îşi intorcea mereu 
capul, de câte ori se deschideă ușa berăriei, 
se mişcă nervos, nu-şi află hodină pe scaun. 


„Dar ce-i, Petre? Ce-i cu tine?“ îl întrebă 
unul dintre noi. 

„Nu ştiu, presimt o nenorocire“, răspunse 
el repede. 

„O nenorocire pentru Dinu? 

— Asta n'ași putea-o spune, dar mi se pare 
că întârzierea lui potenteaza presimtul meu. 
Ah! mi s'a întâmplat ceva extraordinar!“ 
Cuvintele din urmă le spuse c'o voce şue- 
rătoare, plină de spaimă. 

Noi ne uitarăm acum mai cu luare aminte 
la el și vazuram că 'ntr'adevăr e foarte palid. 

„Eşti bolnav“, zic eu. 

„Nu. Nu sunt bolnav“, răspunse el repede 
c’o voce arzătoare, „dar dacă presimtul acesta 
mă va chinui încă mult, o să fie rău de 
mine.“ 

Nu mai zambia nici unul din noi. Simtiam 
că eră vorba de ceva foarte serios. 

„Ei bine, dar ce ti s'a întâmplat?“ il 
întreb eu. 

„Ceva foarte simplu si totuş nespus de 
îngrozitor. Azinoap!e am fost sectionat.“ El 
ne privi cu niște ochi plini de licăriri repezi. 

Noi am înlemnit. Avurăm un singur gând: 
e nebun. 

„Vedeţi, voi vă speriaţi numai auzind de 
asta. Am visat, fireşte. Dar ce vis limpede!“ 
El se sgudui uşor, apoi continua: „Mă văd 
şi acum pe masa de operaţie. Nime nu 
mă tinea, si totus nu puteam face mișcarea 
cea mai mică. Dup'o perdea albă auziam 
voci: 

— Cu siguranță partea dreaptă a inimei 
e putredă. 

— Da, da, partea dreaptă. 

— Şi se poate curati ? 

— Cu siguranţă. 

— Poftim!“ 

Și, îndată, de după perdea, esi un om 
îmbrăcat în alb. Aveă și fața acoperită si 
ochii, totus venia hotărit spre mine. Cutitasul 
îi străluceă in mâna albă. Eu, de groază, 
cercai să închid ochii, dar nu putui. Am să-l 
rog să nu mă ucidă, ma gândii şi cercai sa 
vorbesc. Am rămas uimit văzând cu câtă 
ușurință puteam vorbi. 

„Te rog“, i-am zis, „după cât știu eu inima 
nu se poate operă. 

— Ba da, tinere, ba da, ba da, ba da“ 
răspunse necunoscutul c’o voce adâncă, ce 
păreă că durdue. 

„Eşti dumneata sigur că am lipsă de ope- 
ratia aceasta? 

— Da, da, da, da“, răspunse el, și în 
vreme ce repetă mereu răspunsul acesta, ca 
și când ar durdui sub pământ undeva, il 
văzui că-mi tine inima în mână. Nu simtiam 
cea mai mică durere. Dar când o despică 
în două, mi-am pierdut conștiința: partea 
dreaptă eră o rană grozavă, o singură rană. 
Ce să vă mai spun? Când mam trezit, 
credeam cam înebunit. Deatunci presimtul 
unei nenorociri mă urmăreşte mereu.“ 

În clipa când Petru Floare isprăvi de 
povestit visul nebun, ușa berăriei se des- 
chise şi intră Dinu Morar. Afară de mine 
nime nu-l zărise. Toţi ceilalți după ce-și 
scuturară fiorii din trup se cufundară în 
discuţii asupra halucinatiilor, asupra viselor. 
Eu am rămas foarte uimit văzând că Dinu 
Morar nu vine la masa noastră, ci se îndeasă 
în cel din urmă unghet al berăriei. Ag fi 
vrut să atrag atenţia celorlalţi asupra sosirei 
lui, dar nu-mi pot da nici azi seama, cum, 
— nam putut spune un singur cuvânt. Mă 
ridicai dela masă și, fâră să bage de seamă 
ceilalți, mă dusei în unghetul unde ședeă 
Morar. Nu-si comandase nimic. Era aga de 
perit la față, încât mă îngrozii. Totus ma 
reculesei: 

„Se vede că plănuești o nouă lucrare, 
de aceea te-ai retras aici.“ 

El mă privi cu tristețe si zise: 

„Sunt bolnav. 

— Într'adevăr, s'ar păreă că mai durmit 
de-o săptămână. 

Adevărul e că numai azinoapte n'am 
durmit. M’am culcat de vreme, n'aveam nimic 
de cetit. Dar n'am putut durmi. 

Ei bine, nu ţi-a dat Petru aseară pe 
Mos Goriot? Îmi spunea că ţi-l aduce.“ 

Dinu se sgudui, în ochii se ivi pe-o clipă 
spaima, dar se reculese îndată şi-mi răspunse: 

„Petru a venit cu mâna goală. Nu-l isprăvise ° 
încă. N'ai idee cât de mult m'a tulburat vestea 
asta. Așteptam cu lăcomie să mai recitesc 


Din basme. 


Kimon Loghi: 

câteva pasagii din aceea psihologie a lacrimilor 
ș'a focului, psihologia iubirii părintești. Aveam 
neapărat nevoie s'o cetesc aseară: de-o lună 
îmi tulbură sufletul un subiect, si simtiam 
cum îmi va scăpă, cum va fugi pentru tot- 
deauna, dacă n'oi reciti pasagiile acele. Ve- 
deam fețele, alineatele, și numai inchipuirea 
lor mă ardeă ca focul. Nu ştiu, poate i-am 
spus lui Petru vorbe grele. Nu ştiu! Dar 
simtiam că n'o să-i iert niciodată că nu 
mi-a adus cartea: subiectul meu se distrămă 
încă până eră Petru la mine. El n'a rămas 
mult, sa dus. Eu m'am culcat. Aş fi vrut 
să cetesc altceva, să-mi potolesc revolta 
chinuitoare, dar nam avut ce. N'ai idee ce 
sensatie ciudată am avut: mi se păreă că 
mă culc pe ghiață și respir aer înghețat. 
Dinţii au început să-mi clanțăne.“ 

Dinu se sgudui din nou și-și șterse fruntea 
împânzită de stropi deşi şi fini ca de nisip. 

„Încep să pricep pentru ce ești aşă de 
sdrobit“, îi zisci cu, deşi aveam convingerea 
că-mi spusese încă fearte putin. 

„Adevărat că tinusem mult la lucrarea 
aceea. Dar în sfârșit, cine ştie, poate o să-mi 
mai revină planul ei prin inimă si gând. 
Însă, altceva m'a adus în halul în care mă 
vezi. Nu stiu cât voi fi stat în patul meu 
de ghiaţă, nici nu-mi dădusem seama de-am 
adormit ori ba, când văd că înaintea mea 
mi se deschide o carte uriașă. 

— Ceteste!“ imi zise glasul domol al unei 
ființe nevăzute. l 

„Bine că am ce să cetesc“, am răspuns 
cu glas tare, şi începui numai decât să cetesc. 
N'ai idee ce lucruri minunate, neînchipuite 
cetii pe fața întâie unde eră deschisă cartea. 
De pe-o față am câştigat cunoştinţe cât din 
zeci de volume. Extraordinare cunoştinţe! 
Dar nici una nu mi-a rămas întipărită în 
memorie. Când trecui însă cu ochii pe fata 
cealaltă, am rămas înghețat de spaimă. Era 
vorba despre mine. Tot în al treilea șir eră 
tipărit numele meu. Erau tipărite acolo cele 
mai mari batjocuri la adresa mea. Cuvintele 
păreau vii, păreă că vorbeau. Și ploaia 
de insulte nu mai conteneă. Eram înspăi- 
mântat și totuş doream să cetesc până în 
cap. Dar pagina nu se mai termină. Erau 
tipărite aici batjocuri, vorbiri de rău, insi- 

nuatii perfide, zâmbete ironice: ne mai po- 
menit. Mai aveam de cetit vr'o trei rânduri, 
asa mi se păreă, când deodată, rândurile 
toate, de pe amândouă fețele, începură să 
joace, se ridicară de pe hârtie si incepura 
să se împletească, să se încolăcească. C’un 
tipet de spaimă aruncai volumul: nu mai 
erau sirele ce se încolăceau, erau șerpi. 

„Ce carte-i asta?“ întrebai inebunit. 

„Asta e inima lui Petru“, îmi răspunse 
glasul blând de mai înainte. 

Nu știu ce mai spuse Dinu Morar. La 
cuvintele lui din urmă eu sării de pe scaun 
și nu știu cum am ajuns la masa prietenilor. 

„Extraordinar!“ strigai cu spaimă. 

Prietenii mă priviră incremeniti. 

„Dar ce-i cu tine? Unde-ai fost? Esti şi 
tu nebun?“ strigară apoi toți deodată, afară 
de Petru. 

Câteva clipe n'am putut să le dau nici o 
desluşire. Pe urmă le-am istorisit visul lui 
Dinu, cât am putut de fidel. Mă ascultau cu 
ochii, cu urechile. 

„E 'ntr'adevăr ceva rar. Telepatie? Iden- 
titate psihică? Ce să fie? Legătura dintre 
visurile lor e vizibilă“, ziseră mai multi. 

„Vom aveă materie de discutat, fraţilor“, 
strigă unul, „dar întâiu să-i punem față în 
față pe autorii viselor.“ 

Însă, când am vrut să mergem — în ceată 
— la Dinu, Petru nu eră nicăiri. Nici nu 
băgaserăm de seamă depărtarea lui. 

Încă în dup'ameaza aceea Petru părăsi 
oraşul, fără să se mai întâlnească cu vrunul 
din noi, fără să stim unde s'a dus. 

„Să vedeţi că o să se întâmple nenoro- 
cirea ce-a presimtit-o, dacă nu se va fi în- 
tâmplat pan’ acum“, zise un prietin. „Visul 
lui Dinu i-a luat și restul de judecată ce-i 
mai rămăsese după sectionarea lui.“ 

Ceea ce-mi parti ciudat in cel mai înalt 
grad eră faptul că, pe când toţi prietenii ne 
nelinişteam de dispariția lui Petru, Dinu îşi 
revenea in fire din zi în zi, eră tot mai li- 
nistit si peste o săptămână începi să lucreze. 

Vezi bine, dumneata știi ca și mine, că 
Petru Floare nu s'a prăpădit, cum credeam 
noi pe atunci. Azi îl vezi în toată puterea. 
Şi încă îl vezi apărând ca cel mai neîmpăcat 
duşman al lui Dinu Morar. Nu-ţi pare curios? 

Nu crezi să fi fost acele halucinaţii din ti- 
nerete presimtiri pentru viitor? N'a fost, 

dacă n'ag fi fost părtaş, naş crede-o, cum 
te văd acum pe dumneata că nu bucuros 


deatunci, nesincer Petru? Din partea mea 
toată istoria asta o tin de neexplicabilă și 


ești inclinat să mă crezi. 


|. Agârbiceanu. 


=, 


Pagini străine. 


Jules Lemaitre. 


Încerc un sentiment de melancolie de câte ori văd că un contimporan isi publică amintirile. Aceasta 
e semn că a îmbătrânit, ori că ceste pe cale de a îmbătrâni. În numărul din 1 Februarie a lui Revue 
hebdomadaire, d-! Jules Lemaitre a început seria memoriilor lui. El s'a născut în 1853. 

Profesor de liceu în Havre apoi în Algeria, d-l Jules Lemaitre şi-a simţit o 
iremediabilă vocatiune literară. A publicat intâi mai multe articole critice în diferite 
reviste, apoi a venit la Paris. Printre cei cari l-au încurajat si protejat la începutul 
carierei lui a fost şi Gustave Flaubert; dar scriitorul pe care il admiră el între toţi 
era Ernest Renan, căruia i-a consacrat prin 1884 un studiu, rămas faimos gi până azi. 

Odată situatia-i de scriitor binişor consolidată, cea dintâi grijă a d-lui Lemaitre 
a fost să-l masacreze, sâ-l distrugă pe Victor Hugo, cu acelaş talent dar şi cu 
acecaş nedreptate cu care avcă să lovească mai târziu in Jean Jacques Rousseau. 
Era după moartea titanului, când parnasianismul, naturalismul şi simbolismul tin- 
deau să ia locul romantismului în agonie. Mulţi dintre cei cari, în patima învălmă- 
şelei, s'au încercat să-l micşoreze pe marele romantic, şi-au recunoscut mai târziu 
eroarea. D-l Jules Lemaitre ma încetat de a-l scădea pe Victor Hugo. 

Activitatea acestui scriitor =— vorbesc de Lemailre — a fost bogată şi strălucită. 
Prin mentalitatea, cultura şi stilul sâu el se leagâ de clasici; totus, puţini dintre 
autorii din zilele noastre cunosc şi au descris sufletul modern aşa de bine ca dânsul. 
Ceeace-! caracterizează mai inainte de orice pe autorul nuvelei de mai jos, este o inteligenţă rară gi o 
adâncă pătrundere psihologi 4. D-l Jules Lemaitre a fost un adevărat înțelept, atâta vreme, cât s'a ţinut 
departe de luptele politice. Astăzi, ca şainpion activ al monarchismului și clericalismului in Franţa, partiali- 
tatea, dar nu şi inteligența sa, imi pare tulburată. Cât despre talentul său admirabil, el nu prezintă nici cea 
mai uşoară eclipsă, dovadă studiile lui asupra lui Racine, pe care-l divinisează, şi asupra lui Chateaubriand, 
care îi este insuportabil, studii publicate în ultimii ani. 

Cu toate că a scris un roman: Les Rois și mai multe picse de teatru, cu o artă perfectă şi cu o 
mare abundență de idei, d-l Jules Lemaitre tot critic rămâne înainte de orice. El nu are un suflet de creator. 
Gustul şi luciditatea sa il împiedecă de a insuflă vieaţă eroilor săi. Numeroasele volume de critică cari compun 
seria Les Contemporains, precum si seria: Impressions de theâtre constitue adevărata lui bo- 
gatie literară. Ele sunt nişte giuvaere de analiză fină şi adâncă, de gândire, de pătrundere şi de bun gust. 

D-i Jules Lemaitre este unul din membrii cei mai respectaţi ai Academiei franceze. Numele lui e foarte 
mare în Franţa. Toată erudiţiunea, precum şi arta sa subtilă se revelează mai ales in seria de povestiri publi- 
cate sub titlul: En marge des vieux livres. Ele suit brodate pe canavaua clasicismului grec, latin, persan, 
şi pe aceea a Noului Testament. Dintr'ânsele se desface farmec, înţelepciune și indulgență. Cetitorii vor ju- 
decă aceasta din: 


Intâia mişcare. 


El îndură cu resemnare umilele și micile 
Pe marginea lui Zend-Avesta. 


năcazuri, cari compun aproape toată vieata 


Turiri eră un bogat burghez din Bagdad, omenească. Cu adevărat tolerant, el nu se 


vestit prin virtuțile lui. Nu numai că-i ajută 
pe săraci cu bani, încât isi reduceă luxul 
numai spre a-și putea înmulți ajutoarele; dar 
răbdarea sa eră admirabilă când ascultă plân- 
gerile si confidentele tuturor suferinzilor, când 
îi încurajă cu vorbe compătimitoare și când 
făceă demersuri pentru ei. 


irită niciodată când alții nu erau de părerea 
sa; virtute dificilă și rară, căci dorința se- 
cretă a oricărui om este ca ceilalți oameni 
să fie totdeodată inferiori și asemănători lui. 

Soţul unei femei rele, el îi rămâneă credin- 
cios, îi iertă izbucnirile şi nu-i purtă supărare 
de-a nu mai fi tânără și nici frumoasă. În 

sfârșit, având darul de-a compune versuri 
şi de-a scrie fabule dialogate pentru jocurile 
de teatru, el se bucură de succesul rivalilor 
săi şi le dovediă această bucurie prin cu- 
vinte de laudă sinceră si prin tot felul de 
bune servicii. 

Scurt, întreagă vieata sa nu eră decât mi- 
lostivenie, blandete, lealitate, desinteresare; 
şi el treceă drept un sfânt si om amabil in 
acelaș timp. 

Cu toate acestea, nu aveă seninătatea pe 
care v au de obiceiu chipurile sfinților. Tră- 
săturile lui erau chinuite ca acelea ale unui 
om, care ar fi prada unor pasiuni violente 
sau a unor temeri ascunse; adesea ori, când 
se pregătiă să împlinească o faptă oarecare, 
el îşi plecă un moment pleoapele, fie spre 
a se chibzui, fie spre a nu lăsă pe oameni 
să-i cetească în fundul ochilor. Dar nimeni 
nu luă seama la aceasta. 

* 


Nu departe de Bagdad, eră un ascet cu 
numele de Maitreya!), făcător de minuni, 
cătră care toţi credincioşii obișnuiau să meargă 
în pelerinaj. Liberat de condiţiile comune 
ale vieţii omenești, Maitreya păstră o ne- 
mişcare așa de perfectă încât rândunelele îşi 
clădeau cuib pe umerii lui. Barba sa, în- 
cărcată cu gainat uscat, îi ajungeă la pântece 
și întreg trupul lui eră asemânător unui 
trunchiu aspru de copac. Și el trăiă aga de 
nouăzeci de ani, fiindcă astfel eră gustul lui. 

Într'o zi, auzi un pelerin rostind cuvintele: 

„Turiri, prin bunătatea lui, pare o incar- 
nare a lui Ormuzd. Fără îndoială că n’ar mai 
fi nici o suferință pe lume, dacă omul acesta 
ar puteă tot ce ar voi.“ 

Nemiscarea lui Maitreya deveni și mai ne- 
miscata. Era vădit că ascetul intră in comu- 
nicatie directă cu Ormuzd. 

După câteva clipe, el spuse pelerinului: 

„Nam putut să obțin dela Ormuzd ca Tu- 
riri să facă tot ce va dori: căci atunci ar fi 
el insus Dumnezeu. Dar Ormuzd permite ca 
de mâine încolo, cea dintâi dorinţă pe 
care o va formulă acest om virtuos în toate 
împrejurările vieţii să se realizeze numai 
decât. 


1) Amestec aci India şi Persia; dar ce are a face? 


Nrul 1, 1914. 


— Ei! faci pelerinul, în acest caz cam tot 
una e. Cea dintâi dorință a lui Turiri, în 
orice împrejurare, va semănă cu celelalte do- 
rinte ale lui si va fi deci milostivă şi gene- 
roasă. Îmi anunti astfel, venerabile Maitreya, 
fericirea multor oameni și îți mulțumesc.“ 

Dacă barba lui Maitreya ar fi fost mai 
putin opacă, pelerinul ar fi putut surprinde 
umbra unui surâs pe buzele lui de piatră. 
Dar numai decât, ascetul reintră în visul său 
profund. : 

Și pelerinul se întoarse în oraș, îmbucurat 
de mai înainte de binefăcătoarele minuni 
prin cari se va manifestă, fără îndoială, pu- 
terea inteleptului Turiri. 

Or, a doua zi de dimineaţă, la deșteptare, 
Turiri îşi priviă femeia adormită lângă dânsul, 
când, deodată, ca mişcată de o forță misteri- 
oasă, ea se ridică brusc, sări pe fereastră si-si 
sfărâmă capul de pietrile curții. 

Cum ieși din casă, el se văzii incunjurat 
de cerşitori. Nu le zise nici un cuvânt rău 
si începi chiar, cu gestu-i obișnuit, să se 
caute prin buzunare; dar, in mod subit, toți 
cerşitorii căzură morți. 

În plimbarea sa, el o întâlni pe frumoasa 
Madanika, una din cele mai faimoase cur- 
tezane ale Bagdadului. Omul acesta așa de 
înțelept nu-i ascunse ce voiă din parte-i. Ea 
il duse in casa ei și fu binevoitoare. După 
care, pe când îi povesteă vieata ei și-l asi- 
gură că nu eră ca celelalte femei, ea expiră 
deodată în braţele lui Turiri, care urmă s'o 
strângă la piept cu politeta. 

leșind deacolo, el fù oprit la o răscruce de 
o îngrămădeală de trăsuri și începuse să-și 
piardă răbdarea, când, pe neașteptate, toți 
vizitiii al căror defileu îl împiedecă să îna- 
inteze, căzură de pe caprele lor şi toți caii 
se prăbușiră cu picioarele retezate ca de o 
coasă nevăzută. 

Se duse la teatru şi intră în discuţie cu 
literatul Sarvilaka, pentru un vers pe care 
acesta îl atribuiă lui Nisami și pe care Turiri 
îl credeă de Saadi, poetul rozelor. Deodată, 
literatul căzu la pământ şi vărsă un val de 
sânge. Comedia care se jucă în seara aceea 
avi mult succes și publicul o salută cu lungi 
aplauze. Or, cu putin înainte ca Turiri (vam 

ei 


spus că se ocupă de teatru) să se hotărască 
a aplaudă la rândul său, autorul piesei isi 
dete duhul pe nepregătite. 

Turiri se întoarse acasă, îngrozit de toate 
aceste masacre si, în desperarea lui de a nu 
înțelege ce eră cu dânsul, se ucise cu o lo- 
vitură de pumnal. 

Ascetul Maitreya muri în aceeaş noapte. 

* 

Ambii se infatisara laolaltă inaintea lui 
Ormuzd. 

Ascetul se gândiă: 

„N'aş fi supărat, să-l văd tratat cum me- 
rită pe acest om, a cărui falsă virtute a fost 
atâta timp admirată de Persani aproape tot 
așa de mult ca a mea, dar care, dându-și 
în sfârşit pe față adevărata sa fire, se în- 
cărcă, într'o singură zi, cu păcate și cu crime 
nenumărate. 

Dar Ormuzd îi zâmbi lui Turiri: 

„Virtuosule Turiri, omule întradevăr bun, 
blândul meu servitor, intră în odihna mea. 

— Gluma e reușită!“ zise ascetul. 

„Nam fost niciodată mai serios ca acum, 
răspunse Ormuzd. Ai dorit, Turiri, peirea 
nevestei tale, fiindcă nu eră blândă și fiindcă 
nu eră frumoasă; aceea a cersitorilor fiindcă 
erau importuni şi de aspect neplăcut; aceea a 
amantei tale, fiindcă eră proastă; aceea a 
vizitiilor și a cailor lor, fiindcă te constran- 
geau la o așteptare plictisitoare; aceea a lite- 
ratului Sarvilaka, pentrucă nu eră de părerea 
ta, și aceea a autorului piesei pentrucă aveă 
mai mult succes decât tine. Toate dorințele 
acestea sunt perfect de naturale. Crimele de 
cari te invinueste Maitreya au fost, fără ştirea 
ta, efectul întâiei tale dorințe, a acelei do- 
rinte pe care nimeni nu o poate stăpâni. 
Oamenii urăsc, in mod fatal, tot ce-i stanje- 
neste și ei doresc în mod fatal peirea a tot 


ce urăsc. Natura este egoistă și numele ego- 
ismului e distrugere. Omul cel mai virtuos 
începe astfel prin a fi un scelerat în inima 
sa; și pulerea acordată unui muritor de a 
realizà- în orice împrejurare, întâia sa do- 
rinţă involuntară, ar fi pustiit de mult pă- 
mântul. lată, Turiri, ceeace am voit să arăt 
prin pilda ta. Dar eu îi judec pe oameni 
după a doua dorinţă a lor; căci ea depinde 
numai de ei. Dacă nar fi fost darul misterios, 
care a făcut fara voia ta aşa de ucigătoare 
suprema ta zi, tu ai fi urmat să duci o vieață 
binefăcătoare. Or, nu natura trebuie s'o con- 
sider eu în tine, ci voința ta, care a fost 
bună și care sa silit întotdeauna să cori- 
geze natura şi să perfecționeze opera mea 
așa de amestecată. Și iată de ce, scumpul 
meu colaborator, iti deschid astăzi raiul meu. 

— Foarte bine, fact) Maitreya; dar atunci 
ce răsplată îmi vei da mie? 

— Aceeas, zise Ormuzd, cu toate ca mai 
meritat-o îndeajuns. Ai fost un sfânt, dar 
n’ai mai fost om decât prin orgoliul tău. Ai 
reuşit să înăbuşi in tine întâia ta dorinţă; 
dar dacă toți oamenii ar trăi ca tine, ome- 
nirca ar dispăreă si mai curând decât dacă 
ar posedă cu toții puterea minunată și fu- 
nestă pe care am dat-o într'o zi servului meu 
Turiri. Or, îmi place ca omenirea sa dăinu- 
iască, pentrucă ea mă amuzează și pentrucă 
spectacolul ei este pe-alocuri frumos. Însuş 
efortul tău, mizerabile ascet, nu a fost fără 
o oarecare frumusețe; de aceea iti iert sål- 
bateca ta eroare. Și, ca să încheiu, î-l pri- 
mesc pe Turiri în sânul meu fiindcă sunt 
drept și te admit si pe tine Maitreya, fiindcă 
sunt bun. 

— Dar... făcu Maitreya. 

— Am zis!“ 

Dari de seama. 


Dr. |. Lupaș, Principele ardelean Acațiu Barcsai 
şi mitropolitul Sava Brancovici (1658—1661). Extras 
din Analele Academiei române. Bucureşti, 1913. 

Se dau aici note nouă şi interesante despre rolul, 
ce l-au avut în vieaţa publică a Ardealului doi Români 
contimporani din veacul XVII: Barcsai și Sava Bran- 
covici, primul român de origine dar înstrăinat, al doilea 
străin de origine dar român prin ţinuta sa demnă de 
arhiereu ai bisericii româneşti. 

La curtea lui G. Răkoczy | crește tânărul A. Barcsai, 
fiul unui umil nobil din Bârcea mare, lângă Hunedoara. 
Se distinge repede prin istetimea sa și e trimis in 
misiuni diplomatice pe la Matei Basarab şi Vasile Lupu. 
Mai târziu, ca ban de Lugoj şi Caransebeş, apoi prefect 
al Hunedorii sprijineste calvinismul; tipărește chiar, 
în 1648, la Alba-lulia un catechism calvinesc tradus de 
Stefan Fogarasi din Lugoj. 

Pe G. Râkoczy IJ, fiul şi urmaşul lui Rakoczy 1, 
nu-l mulţumeşte tronul Ardealului. Ispitit de visuri de 
mărire şi ajutat cu câte 2000 de ostaşi din partea prin- 
cipilor români, face o expediţie nenorocită în Polonia, 
dar pierde şi tronul Ardealului. Căci Turcii, supăraţi, 
îl detronează și provoacă staturile ardelene să facă o 
nouă alegere. 

Erau 2 candidaţi: Barcsai şi Rédey. Prietinii lui 
Barcsai sprijineau cu argumente temeinice candidatura 
lui, ca pe a celui mai vrednic; duşmanii lui biruiră 
însă cu unul singur; Barcsay e valah, de origine 
umilă. Turcii nu recunosc însă pe Rédey, care pacta 
cu Râkoczy; vin în Ardeal, îl prădează şi impun pe 
Barcsay. Acesta, cu toate înaltele sale calităţi, nu se 
arată bun stăpânitor. Îi lipseşte energia, hotărîrea, con- 
secvența si ambiția. Primeşte tronul in sila, recunoaşte 
că nu e demn de el, pactează cu Rakoczy şi când acesta, 
ales din nou principe, il atacă, el se inchide in Sibiiu 
şi se lasă asediat '/, de an. In timpul asediului cere 
neincetat ajutor dela Turci, iar lui Rakoczy ii face 
mereu promisiuni de abdicare. Rakoczy moare intr’o 
luptă cu Turcii; staturile nu recunosc nici atunci pe 
Barcsai, ci aleg pe Kemény, care sub masca intenfiilor 
de impăciuire învită la o vânătoare pe Barcsai şi-l 
ucide migeleste. 


Incă înainte de a plecă in Polonia Râkoczy Il așază 
în scaunul vlădicesc al Bălgradului pe Sava Brancovici 
fără restricţiile antecesorilor, probabil pentru a câştigă 
favoarea voevozilor români. Barcsai confirmă pe Sava, 
înglobând sub jurisdicţia lui şi „Țara Făgăraşului“ su- 
pusă în trecut când mitropolitului din Belgrad, când 
superintendentului calvin, ba în 1647 protopopul Stefan 
din Berivoi căpătase jurisdicție de episcop asupra 
acestei ţări. 

Barcsay trăeşte o vreme în raporturi bune cu Sava. 
La stăruința acestuia, dar poate şi din condescenden{a 
faţă de preoțimea română, care „prin diregătorii 
de mai înainte cu afurisită orbire se asu- 
prea“, dă două decrete de scutire în favorul preoţilor 
români. Declarându-se lupta între partida lui Râkocy 
și a lui B., Sava nu poate rămâneă indiferent. Fire 
hotărită şi energică dar şi prevăzătoare, el simte că 
sub Barcsay se clatină scaunul, deci se alătură repede 
lângă Râkoceşti şi-i sprijineşte împotriva lui Barcsay. 

Acesta depune pe Sava si in locul lui aşează pe 
un oarecare Ghenadie. Autorul, intemeiat pe docu- 
mente neutilizate, dovedeşte că acest Ghenadie e 
identic cu Gheorghe moscovitul amintit si aiurea. 

Dublarea aceasta în scaunul principilor şi vlădicilor 
ardeleni nu ţine mult. Cu Barcsay, dar poate înaintea 
lui, dispare si protejatul său. Sava însă se susţine 
prin iscusinţa sa şi ştie să dea scaunului său stra- 
lucirea ce nu se mai întâlneşte până la Șaguna, iar 
numelui său aureola de martir al bisericii. 

Monografia aceasta se învredniceşte de o specială 
menţiune. Adâncind un timp relativ scurt are putinţa 
de a ne infatisa pe oamenii unei epoci in mărime 
naturală. Și cu o intuiţie clară şi sigură în trecut ne 
prezintă o istorie de frământări, ce par a fi din zilele 
noastre. 

Cazul s'ar pretă la comparații mai amănunțite. in- 
tradevăr, acceas ură nestăpânită a stăpânitorilor 
noştri, aceleaşi mijloace sălbatice de exterminare, 
acelaş sprijin al idealurilor unguresti din partea prin- 
cipatelor române... Nu vi se pare că și in conducerea 
de azi a destinelor noastre stăpânește mai mult duhul 
lui Barcsay decât al lui Brancovici? 

E. Stoica. 


=] 


Cronici. 


Actualități. 


„Împăcarea“... 
În planul intâi al discuţiilor noastre publice a ajuns 
o chestiune despre care în atâtea rânduri a mai fost 
vorba: chestiunea înţelegerii noastre cu factorii po- 


litici ai Ungariei. Lumea dela noi, atât cea românească 
cât și cea ungurească, aşteaptă cu nerăbdare să 
vază dacă tratativele ce se urmează între ministrul- 
preşedinte contele Tisza și reprezintanţii comitetului 
nostru naţional — se vor sfârşi cu o înţelegere, sau 
vor spori numai numărul tratativelor, rămase zadarnice, 
din trecut. 

Tratativele aceste nu sunt noua, nici ca fond, nici 
ca forma, S'au mai urmat tratativele între reprezintantii 
comitetului nostru naţional și cu miniștri-președinţi 
Wekerle, Khuen-Hedervâry, Lukâcs, — poate nu atât 
de oficios şi de stăruitor, dar tot cu memorii şi contra- 
memorii. In fond şi formă, aceste tratative nu mai 
sunt aşadar nouă, dar nouă este vremea. Tratativele 
de până acum au fost determinate mai mult de ca- 
priciul sau voința bărbaţilor politici ungari, de momente 
trecătoare, de motive de ordin tactic, — numai de 
necesităţi imperioase nu. Vremea nouă a creat acum 
și această necesitate imperioasă. Tratativele 
ce se urmează azi sunt determinate de evenimentele 
politice ce s'au petrecut în trecutul recent și de eve- 
nimente cari se desenează în viitorul apropiat. 

Lumea s'a obişnuit să dee acestor tratative numirea, 
foarte nepotrivită, de tratative de „impăcare“, câtă 
vreme — în actualele cadre politice ale monarhiei — 
nu poate fi vorba de împăcare între elementul ro- 
mânesc și elementul unguresc, pentrucă în actualele 
cadre politice nu se pot ,impaca* interesele lor na- 
tionale (şi înţelegem sub „interese naţionale“: aspira- 
tiile lor economice, culturale si politice). În tratativele 
aceste poate să fie vorba cel mult de un acord, de 
un compromis, de un pact, să zicem chiar armistițiu 
— între doi factori ingrădiţi, prin forţa împrejurărilor 
şi a evenimentelor, între nişte cadre politice cari nu 
îngăduie „împăcarea“ intereselor nationale, ci provoacă 
mereu conflicte între aspiraţiile divergente şi con- 
damnă amândouă părţile să-și cheltuească energia nu 
pentru progres, ci pentru conservare, 

Este de puţină importanță dacă aceste tratative 
— ce se urmează cu atâta stăruinţă între nişte re- 
prezintanfi cari nici unul nau primit dela mandanțţii 
lor acest mandat special — vor duce la o înţelegere, 
sau se vor sfârşi fără orice rezultat pozitiv. Conse- 
cinţele tratativelor vor fi, în orice caz, mai impor- 
tante decât chiar rezultatul tratativelor, oricare ar fi 
acela. Înțelegerea sau neintelegerea româno-guverna- 
mentală nu va putea mulțumi pe nimeni şi, înainte 
de toate, nu va putea schimbă viitorul, care nu e 
supus nici acordurilor între şefi, nici pacturilor între 
partide, ci este determinat de logica de fier a eve- 
nimentelor istorice. Rezultatul tratativelor, oricare ar 
fi acela, va dovedi numai că vremurile sunt mai tari 
decât orice voință de om, pentrucă nu vor mai putea 
schimbă sufletul masselor noastre româneşti ... 

Inainte cu câţiva ani, acest suflet dormită încă. Azi, 
acest suflet este trezit: l-au trezit evenimentele is- 
torice și stăpân peste el este acum numai idealul 
national, in semnul cărora s'au pornit acele eve- 
nimente. 

Acord, înțelegere, compromis, pact sau armistițiu 
— fie ce va fi — nu însemnează nimic în cumpăna 
evenimentelor, cari ne mână, fără să îngăduie vreo 
împotrivire, spre ţinta care până acum ni-a luminat 
numai în amurg... 

[m] 


lon Grecu, 


Artă. 


Kimon Loghi. 

E un nume cunoscut la noi. Ultimul număr al re- 
vistei noastre din 1904 a fost închinat în intregime 
operei lui artistice. Deatunci incoace am vorbit mereu 
despre lucrările lui ce le expunea la expozițiile „Ti- 
nerimii artistice“ din București. 

Kimon Loghi e fiu de macedonean, născut la Serres. 
Sufletul lui e expresia frumuseţilor din fara lui de 
origine, pe care a părăsit-o în vârstă de 16 ani, Poezia 
romantică, atmosfera caldă, lumea de basme orientale 
şi plaiurile împodobite cu flori ale Macedoniei traesc 
toate in opera lui. Sufletul lui s'a despărțit de ființa 
neamului, care l-a născut, dar nu s’a putut desbraca 
de atmosfera locală in care s'a plămădit sufletul po- 
porului macedonean. Strămoșii lui și pămâitul ce le-au 
ocrotit vieaţa au fost mai puternice, decât influintele 
mediului şi culturei străine, în cari şi-a făcut educaţia. 
A studiat „Școala de bele-arte“ din Bucureşti, a stat 
multă vreme la Miinchen în şcoala vestitului Stuck; 
a învăţat technica picturei dela maestrii mari din Apus, 
colindând Parisul, Italia — unde trăeşte şi astăzi alā- 
turi de o fermecătoare tovarăşe — dar originalitatea 
înnăscută a sufletului său de meridional visător nu 
şi-a pierdut-o. Această notă originală e aşa de pu- 
ternică, incât cine e familiarizat cu opera lui Kimon 
Loghi îi recunoaşte lucrările dela prima vedere, ori 
câte altele ar sta alături. 

Nota particulară a tablourilor lui Kimon Loghi e 
o finețe si o delicatefa în concepţie și execuţie. Pân- 
zele lui sunt parcă învăluite într'o atmosferă de poezie. 
si de basme. În compoziţiile mai mari de aceea se şi 
inspiră din lumea poveştilor, în cari fantazia lui crea- 
toare îşi întinde larg aripile de mătasă şi crează opere 
tot așa de durabile ca şi poveştile. Unora li-a dis- 
plăcut opera lui Kimon Loghi tocmai din pricina ace- 
stui belșug al fantaziei, care sacrifică adeseori desenul 
pentru gingășia colorilor şi pentru poezia subiectului. 
Kimon Loghi e, insă, un suflet visător, un poet al sub- 
iectelor cu forme diafane, neprecise ca şi poveştile. 

In portrete întrebuințează aceleaşi procedee. Aproape 
în toate portretele, fantazia lui are de adăugat linii 
de frumuse{a ce trăesc numai în sufletul său de artist. 
Rareori reuşeşte să fie în acest gen realist. Tot așa 
e și în peisagii. 

La ultima expoziţie a „Tinerimii artistice“, K. Loghi 
a avut o sală întreagă. Reproducerile din acest număr 
dau cetitorilor o icoană despre frumuseţa lor şi credem 
că confirmă afirmaţiunile noastre despre opera acestui 
pictor în plină bărbăţie şi putere de muncă. 

lubitorii de artă dela noi să nu crute nici o jertfă 
pentru a ajunge în posesiunea lucrărilor lui tot mai 
mult apreciate de cei ce ştiu înţelege frumosul în- 


trupat în opere de artă. 
T. Codru. 


Educatie, Scoala. 


Scoala şi vieaţa dela ţară.!) 

Sub povara diferitelor legi aduse de factori politici 
se uită adesea: care e rolul școalei după pedagogie? 
De sus se impun pentru fiecare scoala din fara ace- 
leaşi materii de predat, acelaş număr de ore, acelaş 
scop al învățământului — fără considerare la diver- 
sitatea imprejurărilor şi la curentele de vicafa sufle- 
tească si economică pe cari le resimt locuitorii ace- 
leiaş {ari in chipuri cu totul deosebite unul de altul. 
În această formă scoala nu poate fi o instituţie de 
adevărată cultură, pentrucă ea nu face parte organică 
din vieata populaţiunei, ci e o instituţie forţată, străină 
de sufletul acelora, pentru cari e chemată să lucreze. 

Dacă se va întâmplă ca, pe lângă astfel de împre- 
jurări externe, şcoala să aibă şi un învăţător, care să 
nu înţeleagă mai adânc problema educaţiei poporului, 
şcoala nu numai că nu e spre binele poporului, dar 
ea e chiar spre paguba lui. 

La noi nu s'a studiat destul de temeinic şi din toate 
punctele de vedere raportul dintre școală şi vicaţă şi 
sufletul poporului. Până se va puteă face acest lucru 
foarte necesar, dar şi foarte greu, cred că se vor 
puteă studiă cu folos părerile altora, cari au scris în 
această directiune. Sub acest raport mi se par foarte 
prețioase următoarele rânduri ale d-lui Dr. Em. Labat, 
publicate în „Revue pedagogique“ din Paris (Nr. 1;1913) 
sub titlul „La vocation paysanne et PEcole“, pe cari 
le dăm aici în traducere românească, rămânând ca 
asupra ideilor dintr'ânsele să revin cu alt prilej. 

1. Gravitarea spre oraş și scăderea natalității sunt 
două fenomene înrudite cari se împreună pentru a 
constitui o singură criză. Criza aceasta e, înainte de 
toate, o criză morală. Răceala fafa de vieata dela 
țară se produce în inimi, in partea adâncă si delicată 
a inimei, groaza de sforfare, frica de responsabilitate 
si frica de risic sunt dispoziţii morale ca şi dorul dupa 
lux, după bunăstare şi după plăceri cari pregătesc 
ruina natalității la ţară. 

Pentru a înlătură criza, trebuie să începem prin a 
cunoaşte mai adânc sufletul ţăranului așa cum l-a 
format trecutul, aşa cum este şi cum luptă in mediul 
care îl apasă si il stăpâneşte astăzi. Dar această cu- 
noastere nu se poate găsi în cărţi, fie ele cât de vo- 
luminoase. 


1) Atragem atentiunea cetitorilor asupra acestui 
articol. În special învățătorii să-l cetească şi rece- 
tească cu multă luare aminte. Revista noastră a ac- 
centuat şi în trecut că şcoala rurală nu este o adevărată 
instituţie de cultură, că ea nu serveşte întru toate in- 
teresele ţărănimii si că ea nu face educaţia poporului 
in sens țărănesc. Problema educaţiei poporului este 
una dintre cele mai neglijate la noi, deși ea ar trebui 
să ne preocupe mai intensiv, deoarece poporul e 
temelia neamului nostru. O apropiere sinceră şi pri- 
cepută de țărănime se impune mai ales acum, când 
forța ei va determină viitorul nostru. Red. 

2. Tânărul țăran care la vârsta de şase ani intra 
în şcoală e un ins, care va aveă să trăiască mai târziu 
vieata dela tara. Dar va aveă el vocaţiune pentru 
aceasta? Aceasta se va putea vedeă din admiraţia 
lui pentru lucrul pământului şi mai ales pentru acela, 
care îl săvârşeşte pentru țăran. Pentrucă la copii ad- 
miratiunea e la temelia oricărei vocaţiuni. Insă ad- 
miraţiile copilului sunt fragile. Vârsta de şcoală, 
dela 6—12 ani, e aceea in care vocafiunea 
țărănească ce supusă la cea mai periculoasă 
probă. Din clipa intrării lui în şcoală el e scos din 
satul său şi plimbat prin întreagă Franţa, Europa, 
prin lumea întreagă, prin cele mai extraordinare in- 
ventiuni ale neamului omenesc. În vreme ce el e cu- 
fundat in aceste minunăţii ameţitoare şi atât de va- 
riate, sentimentele, cari sunt hrana vocafiunei {ara- 
nesti, slăbesc cu totul. 

3. Dar răul acesta să nu aibă leac? Stăpânirea pe 
care a pus-o satul pe sufletul copiilor, odinioară atât 
de tare, incât unii, ajunși soldaţi, muriau de durerea 
că l-au părăsit, astăzi a slăbit mult. Ce e în stare 
să facă şcoala pentru restabilirea acestei stăpâniri? 

Mai întâi de toate trebuie să amestecăm istoria 
generală a ţării cu istoria locală. În acest scop va 
trebui să lăsăm noţiunile istorice în grija amintirilor 
familiare, în grija sufletului și a inimii copiilor; va 
trebui să căutăm la fiecare eveniment istoric mare 
repercusiunea asupra vieţii dela fara și, dacă docu- 
mentele prezintă din acest punct de vedere lacune, 
vom recurge fără nici un scrupul la legende, ba chiar 
la ficțiuni. Numai rezultatul ne impoartă — şi acesta 
e de a aprinde în activitatea sufletească a copilului 
focuri durabile de dragoste, pe cari nimic altceva nu 
i le poate da astăzi. 

Odinioară tânărul gentilom primià ideia mostenirei 
naţionale direct dela ceeace îl inconjura, din tradiţiile 
familiare, din portretele atârnate de păreţi, din tean- 
curile de hârtii vechi şi din însăş pietrile vechiului 
castel. Această noţiune indrumătoare, școala trebuie 
să o învie pentru adevărații copii ai firei, pentru micii 
fii de ţărani. Să facem să coboare fără teamă perso- 
nagiile cele mai mari ale istoriei pe pământul îngust. 
Cadrele sunt mici şi strâmte, însă elevii le cunosc şi 
le iubesc. Ei nu le vor uită nici când. 

4. O altă problemă e aceea a ocupaţiunei agricole. 
Părerea generală e astăzi că se împărtăşeşte de fapt 
învățământul agricol în şcoli. Dar aici trebuie să ne 
lămurim. Din nouă copii, pe cari i-am văzut, de 15 
ani incoace, intrând în şcoli- ferme, şi din cari doi 
ingi au fost primii în clasă, premiaţi etc., nici unul 
singur ma rămas la ţară. Acest eşec se puteă pre- 
vedeă, căci toți erau copii de învăţători, de brutari, 
de jandarmi. Nici unul din ei n'a trăit, în copilăria 
sa, afară la câmp, dimpreună cu tatăl său. Chiar şi în 
anul acesta, cei doi elevi mai buni ai unei şcoale pri- 
mare superioare au cerut să fie admişi să treacă 
unul la studiul contribuţiilor indirecte, celălalt la „Banca 
de Franţa“. În acest chip elevii cei mai bine instruati 
în agricultură sunt cei mai dispuși a dezertă dela 
agricultură, 

De altă parte rezultatele din şcoală provoacă în 
copiii dela ţară adevărată zăpăceală. Duzina de cărți, 
pe cari le târăsc în ghiozdanul lor la şcoală, le în- 
filtrează nişte sentimente suspecte pentru părinţi şi 
pentru munca lor. 

Fără îndoială că agricultura trebuie să devie stiin- 
țifică sau să dispară cu totul. Dar cultura ştiinţifică 
a micului ţăran pretinde o precautiune specială. 

Nu-i permis să-l faci pe elev să creadă că întreaga 
ştiinţă e de ieri, de alaltăieri. Dimpotrivă, e necesar 
ca să aducem necontenit in legătură ştiinţa cu expe- 
rienfele zilnice, cari reprezintă experienţele de veacuri. 
Convorbirile trebuie să urmeze pas de pas lucrările 
după anotimpuri. Învățătorul va împărţi toate preocu- 
patiunile părinţilor în privinţa temperaturei, a recoltei 
ş. a. Trebuie făcut să se simtă că între şcoală şi 
între formă e o simţire comună, adâncă, familiară. 
Și, în sfârşit, dialectul trebuie să aibă un anumit drept 
în şcoală, cel puţin la lecţia de agricultură. intrebuintat 
discret, el e una din fortele educatoare cele 
mai puternice din cari poate beneficia vo- 
catiunea micului ţăran. Dialectul va săvârşi 
acea minune de a-i face accesibilă știința mândră şi 
îndepărtată, de a-l face să înţeleagă că o parte duce 
cu sine acasă și o poate purtă ca şi hainele de toate 
zilele. 

5. E un lucru vechiu acest suflet țărănesc. Dacă-i 
deschizi la anumite suflări nouă, riști să-l distrugi. Ca- 
pitalistul care-şi cumpără un domeniu mare ca să aibă 
unde-și plasă averea, inginerul care il conduce, logo- 
fătul şi muncitorii cari îl exploatează toţi aceştia nu 
sunt adevăraţi ţărani. Adevăratul ţăran iubeşte pă- 
mântul pentru motive, pe cari rațiunea nu și le poate 
explică pe deplin. El simte aci, fără ca să și-l poată 
exprimă un farmec poetic şi religios. lată de mii de 
ani, poporul în luptă cu pământul simte nedesiuşit, în 
ritmul anual al fecundității care nu dă greş, deasupra 
lui o putere creatoare misterioasă. In sufletul fara- 
nului e un fel de panteism sub stratul gros de cre- 
ştinism care-l acopere. Aceasta e cea mai intimă parte 
a sentimentului lui religios, probabil partea cea mai 
ireductibilă. Pe timpul teroarei, ţăranii din Limogne 
s'au lipsit de preoţi pentru morţi, naşteri şi cununii, 
şi Sau mulțumit cu preotul constitutional. Dar, pentru 
ca să le binecuvinte câmpurile si vitele, ei alergau 
noaptea la vechiul preot ascuns în cutare azil. 

Dacă vreo odinioară întreg sufletul țărănesc des- 
poiat de întreg trecutul său nu va mai fi accesibil 
decât pentru ştiinţă, pământul nu-l va mai putea tinea 
legat de sine. Atunci nu vor mai există decât foarte 
puţini ţărani adevăraţi. Dar „frumoasa țărănime fran- 
ceză “ (the beautiful french peasantry, cum zic En- 
glezii, cari ne invidiază) nu va puteă dispăreă fără a 
însemnă o pagubă incalculabilă. 

6. Din toate acestea se desface adevărul acesta 
esenţial: învățătorul dela ţară nu poate fi educator 
în înţelesul satului respectiv, decât dacă vede și iu- 
beşte pământul cu ochii şi cu sufletul ţăranului, decât 
dacă a rămas însuş ţăran, ceeace dealtfel nu e 
deloc incompatibil cu o cultură sufletească originală. 


. 

Invăţătorii cu suflet țărănesc erau odinioară foarte 
multi. Se zice că acum numărul lor e din ce în ce 
mai mic, ceeace e un mare rău. Cum să-i formăm? 
lată o întrebare importantă si grea, dar nu imposibilă 


` de rezolvit, dacă aceia cari se ocupă de şcoală vor 


voi să se îngrijească in sensul arătat mai sus. 

E o greşeală a crede că aceeaş pregătire poate 
să dea, la Paris şi în provincie, în oraş şi la tara, pe 
acel învățător, care să ne convie, și e o a doua gre- 
şeală a crede, că e deajuns să înveţi meseria pentru 
ca să poată răsări vocatiunea. Greselile acestea provin 
din spiritul aprioristic al raționalismului. Experien{a 
sinceră şi stăruitoare însă duce la alte concluziuni. 


ol Dr. O. Ghibu. 


Istorie. 


Procedee unguresti. 


Bunii noştrii prieteni, Unguri, nu pierd niciodată 
ocazia de a ne ponegri in fata străinâtăţii. Aceasta o 
fac, de sigur, din marea dragoste pe care o au nu 
numai pentru Românii din Împărâţia Habsburgilor, 
dar şi pentru cei din Regatul Român, slujitorii politicei 
austro-ungare. 

Asa o revistă tipărită în nemteste, la Budapesta şi 
condusă de câţiva membrii ai academiei ungurești, 
publică — în lunie trecut — un articol în care se 
spunea că: „Până în veacul al 17-lea, Românii 
au trăit într'o complectă barbarie. Erau 
păstori incapabili de altă muncă mai su- 
perioară, lipsiţi cu totul de ori şi ce civi- 
lizaţie“. Autorul articolului eră un oarecare Dr. Zoltan 
Trocsâny, învăţat, de sigur, tot așa de autentic ca și 
acela care voiă să demonstreze lumii că Adam a 
fost Ungur! 

În schimb, Drul Trocsâny lăudă „cultura ungurească“ 
din veacurile 16 şi 17 la razele căreia s'au luminat 
pufintel şi Românii. Nu e de mirare că se scriu astfel 
de necuviinfe, dar e surprinzător că o revistă ca 
„Ungarische Rundschau“, pretinsă serioasă, își 
permite să le publice. 

Procedeul acesta, însă, Ungurii îl practică foarte 
des. În presa europeană se scriu multe lucruri ne- 
drepte la adresa Românilor, iar dacă vine vrun răspuns 
care să le înlăture, îndată răsar agenţii ungurești 
— destul de numeroși in capitalele Apusului — și 
sub formă de apărători desintercsati ai dreptăţii, caută 
să combată argumentele aduse în favoarea Românilor, 
denaturând chiar faptele. 

lacă un caz recent foarte interesant: 

„The Westminster Gazette“ din Londra a 
publicat un articol în care se spuneă că tendinţa 
Ungurilor este de a maghiariză complect pe Români, 
şi că, în școală, copiii Românilor nu numai că sunt 
siliți să urmeze cursurile intr’o limbă străină, dar că 
nu le e permis să vorbească româneşte nici în recreatie, 
în timpul jocului. „Aceşti nenorociti de copii — zicea 

scriitorul celor publicate în Westminster Gazette — 
sunt siliți să vorbească o limba pe care n’o cunosc“. 

Îndată a şi venit răspunsul. El incepea astfel: „Îmi 
pare foarte rau, d-le director, că tocmai în ziarul 
D-voastre, ale cărui principii îmi sunt aşa de scumpe, 
să cetesc un atac împotriva guvernului ungar, atac 
care dovedește o totală lipsă de informaţii corecte. 

Dacă D-voastră afi fi călătorit, ca mine, prin ți- 
nuturile locuite numai de Români, maţi fi publicat 
articolul impotriva căruia mă ridic, căci conţine lucruri 
nedrepte. 

Anul trecut, impreună cu doi nobili unguri, am fost 
întrun district locuit aproape numai de Români. Într'un 
sat, in mijlocul colinelor, am avut o primire căldu- 
roasă din partea populaţiei şi am vizitat casele gi 
gospodăriile lor. Învățătorul ne-a arătat tot ce eră 
mai interesant în sat, precum şi școala şi biserica. 
În școală mam văzut nici o carte ungurească. Și in 
tot timpul mam auzit vorbindu-se in sat decât limba 
românească“. 

Nu-i aşa că e interesant răspunsul. E scris cu abi- 
litate, căci spune că a auzit „vorbindu-se românește“ 
in sat, iar în şcoală ma văzut cărţi ungureşti. Mai 
departe, in acelaş răspuns, vorbeşte de legea dela 
1868 care dă dreptul naționalităților de a-şi avea 
şcoala şi biserica lor și spune că această lege e în 
vigoare şi azi și n'a fost modificată. Dă apoi 
un număr inexact de şcoli, în care zice apârătorul 
dreptăţii ungurești „limba maghiară nu se intrebu- 
injeaza de loc“. 

V'aţi aşteptă ca răspunsul să se termine aci. De 
unde? El se termina printr'un atac la adresa României 
care nu dă dreptul ceangăilor aşa cum face Ungaria, 
cu atâta generositate fafa de Românii de sub stăpâ- 
nirea ei. Apărătorul iscăleă W. H. Shrobsole. 

I Sa răspuns, amintindu-i-se legea lui Apponyi din 
1907 si dându-se câteva exemple de persecuție a 
corpului didactic român şi de desființare de şcoli. 

Shrobsole însă nu se lasă. Răspunde că ii pare 
foarte rău că n'are la indemână legea lui Apponyi 
pentru a vedea dacă, întradevăr conţine vrun paragraf 
care ar prejudiciă libertatea învățământului naţiona- 
litatilor din Ungaria. Roagă pe acela care combate 
răspunsurile sale să-i citeze paragraful, sau paragrafele 
din legea lui Apponyi cari ar lovi în drepturile nafio- 
nalitatilor. Si ca să arete că Apponyi e un spirit nobil, 
citează un pasaj plin de vorbe goale dintr'un discurs 
a! acestui politician. 

S'ar crede că Shrobsole e un Englez indus în eroare 
de cătră „nobilii“ cu care spune că a călătorit. lacă 
însă că Seton- Watson (Scotus Viator) intervine in 


această polemică și denunță pe acest desinteresat 


apărător al Ungurilor ca „reprezentant al instituţiilor 
ungurești din Anglia“. Prin urmare, el cunoștea legea 
lui Apponyi si toate ordonantele ministerului şcolilor 
dela Budapesta. lată răspunsul lui Scotus Viator: 
Domnule! În două scrisori, la 14 şi 18 Decemvrie, 
d-l Shrobsole combate afirmaţia d-voastră, întru totul 
exactă, că: „În Ungaria, mulţime de biefi copii de 
şcoală trebuie să-și înveţe lecţiile intr’o limbă străină“. 


Precum „Writer of the Paragraph“ (Scriitorul para- 
grafului) învederează peste 51.000 de copii români 
(şi ar fi putut să adauge 207.000 de copii slovaci) 
sunt obligaţi să înveţe lecţiile în ungureşte numai în 
şcolile statului. (Vezi Buletinul! oficial statictic al Un- 
gariei, vol. XVIII 1912, pag. 322). Argumentele d-lui 
Shrobsole sunt de o grozavă neexactitate. Dumnialui 
citează drepturile pe cari le oferă legea din 1868 na- 
tionalilatilor, cu privire la instructia şi limba lor, când 
(ca un reprezentant al instituţiilor ungureşti în această 
tara) ar fi trebuit să cunoască importantele modificări 
ale acestei legi — și mai cu deosebire pe acelea cari 
prives: limba naționalităților — aduse prin legea dela 
1879 şi prin aceea asa de cunoscută a contelui Apponyi 
din 1907. Scopul acestei legi este maghiarizarea Un- 
gariei. Perzistenţa cu care educaţia primară a fost 
maghiarizată prin sistemul dualității se poate vedea 
lămurit din numărul şcolilor maghiare, care s'a ridicat 
dela 5819 (in 1869) la 12.894 (in 1909/10), pe când nu- 
mărul şcolilor româneşti a scăzut dela 2569 la 2331. 
(Noi adăugăm că acestea nu sunt ultimele date; nu- 
mărul şcolilor române a scăzut mai mult). D-l Shrobsole 
se plânge că limba ungară e întrebuințată abiă in 
ceva mai mult decât jumătatea şcolilor din Un- 
garia. Realitatea insă e că se întrebuinţează in 78 la 
sută din toate şcolile primare (de stat sau denomi- 
native) şi în 93 la sută din şcolile secundare (vezi 
op. cit. pag. 332—361). În a doua scrisoare, d-l 
Shrobsole jonglează cu cuvintele şcoli „ajutate de 
stat“ (stat aided) şi şcoli „de stat“. Dumnialui se crede 
îndreptăţit să afirme că în „școlile ajutate stat“, 
„nemaghiare“, limba de instrucție e cea maternă. 
Ceeace uită, intenţionat, să spună e că în toate „şco- 
lite primare de stat“ (in total 2744 cu 231,000 copii 
unguri şi 165.000 nemaghiari), în toate „școlile 
de stat medii“ (138), în toate şcolile de stat industriale 
şi în 37 gimnazii limba maghiară e limba excluziva 
în care se face instrucțiunea. Si nu din lipsa de zel 
a Statului ungar, şcolile nemaghiare nu au fost toate 
maghiarizate, ci din pricina motivelor financiare şi a 
protecţiei bisericii autonome care e periculoasă pentru 
a se atinge de ea. Persecutia copiilor de școală, a 
studenţilor români (precum şi a altor nemaghiari), a 
elevilor din şcolile secundare şi teologilor din semi- 
narii e o chestiune, care ar ocupă prea mult din pre- 
tiosul D-voastră spaţiu. Un caz clasic se poate cită, 
când, în Martie 1912, sasesprezece teologi, Români 
uniţi, au fost eliminaţi din seminarul catolic din Oradea 
mare (Nagyvárad) pentru simplul! motiv că vorbeau 
„in mod demonstrativ“ limba lor maternă. Dacă d-l 
Shrobsole contestă afirmaţiile mele îi pot servi detalii 
privitoare la cazul acesta şi al altele similare. Primifi 
etc. R. W. Seton-Watson. 

Directorul ziarului a declarat că închide această 
polemică. Desigur că ea va continuă aiurea şi agenții 
ungureşti — spre bucuria noastră — vor provoca răs- 
punsuri și mai neplăcute, pentru ei, dar pline de adevăr. 


D. N. Ciotori. 

Cezar Boliac. În 1913 s'au împlinit o sută de ani 
dela naşterea acestui spirit avansat în vremea lui. A 
fost un democrat convins şi un apărător al celor mici 
și năpăstuiţi, al muncitorilor în opinci. Ca orice spirit 
revoluționar, care ataca „casta rea, spurcata castă, 
care o numim: ciocoi“ a avut multe de îndurat: pri- 
goniri, temniţă şi exil. În 48 a fost unul dintre cei mai 
entuziaşti luptători. Refugiat la Braşov a scos 12 nu- 
mere din foaia „Expatriatul“, în care stăruiă pentru 
o împăcare între Români şi Unguri. Suflet idealist, cum 
eră, credeă că Ungurii în 48 s'au ridicat pentru des- 
robirea tuturor popoarelor din Ungaria. Nu stia că 
flamura libertăţii unguresti pentru noi a avut urmări 
mai dezastruoase ca „dinastia sugătoare de sânge“ 
și „camarila infernală“. 

Boliac e cel dintâiu poet, care a zugrăvit vieata 
reală, suferinţele celor săraci şi slabi. Forma poeziilor 
e, însă, slabă. Abia „Sila“ sa putut menținea gi in 
zilele noastre. 

Activitatea lui cea mai însemnată a fost ca ziarist 
şi agitator pentru dreptate. 

Sufletului său idealist se cade să ne închinăm cu 
smerenie, acum după 100 de ani, când idealurile lui 
au rămas tot neimplinite. 

g 

O prorocire. Un prieten ne trimite următoarele 
rânduri : 

„Zilele trecute am asistat si eu la o „seansă“ spi- 
ritistă. Nu fac parte dintre credincioşii spiritismului 
si am asistat din cea mai firească curiositate ome- 
nească. Nu regret, însă, că am luat parte, pentrucă 
mam întors cu o seamă de prorociri mult promifa- 
toare. „Spiritul“ a vestit neamului românesc un ciclu 
de trei ani plini de strălucire. Vor fi trei ani eco- 
nomici cum de mult n'am mai avut; vor fi trei ani 
literari cu răsărire de talente puternice; vor fi trei 
ani politici plin de succese, cari împreună vor alcătui 
apoteoza idealului naţional ... Atât ni-a prorocit 
„Spiritul“ pentru cei trei ani ce vin...“ 

Într'un cias cu noroc!... 

g 

Gazete pentru popor. După o existență de doi 
ani de zile, „Solia Satelor“ din Cluj îşi anunță ce- 
titorii că încetează de a mai apăreà, lăsându-și locul 
revistei universitare „Noi“, care pe viitor va apăreà 
cu un ,Adaus pentru țărani“. 

In întreaga presă românească care isi reclamă atri- 
butia de „organ poporal“, două gazete se impuneau 
prin conştiinţa telului spre care au pornit: „Liber- 
tatea“ din Orăştie şi „Solia Satelor“ din Cluj, 
cele mai bune două foi scrise pentru popor, două foi 
cari se complectau. „Libertatea“ scrisă mai mult 
pentru massele mari ale poporului, într'o limbă pe 
alocuri voit pocită, pentru a fi mai bine înțeleasă, a 
fost si este dascălul harnic care își pune toată truda 
să-i înveţe pe elevi să scrie şi să cetească, dascălul 
care nu se sperie de greutăţile începutului și — reu- 


şeşte. „Libertatea“, cu glasul ei plin de energie 
românească, cu accentele ei pline de vigoare şi în- 
drăzneală, a pătruns azi până în cele mai ascunse 
colțuri ale Românimii noastre, răspândind alături de 
dragostea pentru cetit şi credinţa în viitorul neamului... 

„Solia Satelor“, scrisă intro limbă poporală 
aleasă, ferindu-se de pociturile de limbă uşor de 
ocolit, prin articolele ei pline de avânt se adresă mai 
mult păturilor mai cărturare ale poporului, dându-i 
o lectură instructivă. 

„Libertatea“ este şi a fost cel mai bun organ 
poporal de luptă, „Solia Satelor“ cel mai bun 
organ poporal de educaţie. 

De aceea regretam că presa noastră pcporala a 
pierdut un element atât de preţios. 

% 


Procesul unei politici de stat. La 29 Decemvrie 
a început înaintea tribunalului din Sighetul - Marmaţiei 
desbaterea unui proces monstru, in care sunt impli- 
cati aproape 200 de Ruteni, bărbaţi și femei, acuzaţi 
cu „agitaţie“ și alte crime de aceeaş natură. 

Conflictele sângeroase din Balcani, din toamna 
anului 1912, au trezit şi în poporul rutean din Mara- 
mureş sentimentul de solidaritate slavă, făcând pe 
mulţi să deie expresie mai vie nădejdilor lor într'un 
viitor mai bun. Manifestaţiile aceste de conştiinţă na- 
țională mau putut trece neobservate de cătră cei cari, 
pe toate căile, caută să propage idea panslavismului. 
Și deodată, Rutenii din Maramureş s'au pomenit, din 
pravoslavnica Rusie, cu o sumedenie de cărţi şi bro- 
Şuri, în cari se preamăreşte ortodoxismul rusesc, ca 
singura religie ce poate duce la mântuire. 

Și în sânul Rutenilor începu o pulernică propagandă 
alimentată în mod conştient şi sistematic, pentru în- 
toarcerea, dela gr.-catolicism, la ortodoxism, — o 
puternică propagandă religioasă — provocată de 
motive politice. 

Trecerea Rutenilor la confesiunea gr.-catolică, sub 
împăratul Leopold, (când s'a făcut şi trecerea la aceea 
confesiune a unei parti a Românilor) a avut la temelia 
ei exclusiv consideraţii politice. Nu se puteă îngădui 
(din punctul de vedere a politicei de stat austriace), 
ca Rutenii să proslăvească, drept cap al bisericii lor, 
pe Țarul Rusiei, pe stăpânitorul unei ţări dușmane. 
Solidaritatea, unitatea religioasă trebuie să trezească 
și să alimenteze şi sentimente de solidaritate şi uni- 
tate politică... Distrugerea unităţii religioase, prin 
urmare, trebuiă să distrugă sau să slăbească cel putin 
si aspiraţiile de unitate politică. 

După 200 de ani, politica rusească își împrumută, 
la rândul ei, armele din acelaş arsenal din care şi le 
împrumutase politica austriacă: voind să facă propa- 
gandă pentru idei politice, se adresează sentimentelor 
religioase. Voind să trezească şi întărească aspiraţiile 
de unitate politică si naţională, încearcă să restabi- 
lească înainte de toate vechea unitate religioasă. 

Cuvântul trimişilor politicei ruseşti, agenţi mai mult 
sau mai putin conştienţi, au afiat în multe părţi ră- 
sunet viu; cărțile de rugăciuni și de propagandă or- 
todoxă au fost primite fără împotrivire şi răspândite 

pe la cunoscuţi: eră, doară, vorba de mântuirea su- 
fletului! 'Țărani simpli, femei fără cunoştinţă de carte 
duceau în toate colibele aceste broșuri în cari se cu- 
prindeau rugăciuni pentru pravoslavnicul Tar, fără 
să-și deie însă seama că în ele se cuprind şi alte 
lucruri în afară de mântuirea sufletului. 

Şi aşa au ajuns pe băncile acuzaților aproape 200 
de Ruteni, cari mai mare parte se mărturisesc vino- 
vaţi, pentrucă (spun ei) „cine este om şi să nu pă- 
cătuiască“? 

Procesul acesta monstru insă nu este al lor, ci 
este unul dintre multele procese ale unei de politici 
stat care impărechează ca să poată trai („Divide ct 
impera!“) şi trebuie să moară pe urmă urburărilort 
stârnite de aceste împărecheri. 

z 

Revista „Transilvania“, Dela 1 lanuarie revista 
Asociafiunii apare lunar, ca revistă de popularizare. 
E o incercare de a da vieata nouă imbătrânitei publi- 
caţii oficiale cu un trecut frumos. La noi lipseşte o 
publicaţie, care să ţină in curent publicul cu mișcarea 
ştiinţifică din străinătate şi din România. Revisia 
„Transilvania“ incearcă să umple acest gol, cu gândul 
de a lărgi orizonturile culturii noastre şi a determină 
curente de gândire intelectuală mai superioară in 
sufletul cărturărimii noastre. 

Dacă cei grupaţi în jurul revistei „Transilvania“, 
ajutaţi de numeroşii membri ai secţiilor științifice- 
literare, vor lucră cu sârguinţă şi cu inimă, vor isbuti 
să dee Asociatiunii şi neamului o publicaţie utilă. Pla- 
nuri S'au făcut destule. Aşteptăm şi realizarea lor. 

8 

Biblioteca poporală a Asociaţiunii. Am mai 
amintit şi in trecut de aceasta publicaţie folositoare 
a primei noastre institutiuni culturale, spunând că e 
fapta culturală cea mai importantă din ultimii ani. În 
cei trei ani de când apare, a reuşit să răspândească 
între popor peste trei sute de mii de broșuri. 

În anui 1914 vor apăreă următoarele broşuri: 

Nr. 34. Povestea unei coroane de oţel, de Gheorghe 
Coşbuc. 

Popa Tanda, de loan Slavici. 

Emigrarea în America, de Unul care a fost 
acolo. 

Dela sate, de loan Agârbiceanu. 

Sfaturi pentru popor, de Nicolae Iosif. 

Pavel cătană, tălmăcire din limba cehă de 
l. U. Tarnik. 

Poezii, de Stefan O. losif. 

Povestire din vieața țăranilor, cartea a ill-a, 
de loan Pop Reteganul. 

Cheia de aur a raiului, tălmăcire din nemteste. 
Din trecutul Românilor ardeleni, de Dr. loan 
Lupas. 

Calendarul Asociafiuniit pe 1915, intocmit de 
Oct. C. Tăslăuanu. 

Asociatiunea trimite aceste broşuri tuturor mem- 
brilor ajutători, cari plâtesc taxa de 2 cor. în fie- 
care an. 


Nr. 35. 
Nr. 36. 


Nr. 37. 
Nr. 38, 
Nr. 39. 


Nr. 40. 
Nr. 41. 


Nr. 42. 
Nr. 43. 


Nr. 44. 

indemnam şi noi cărturarii dela sate să o răspân- 
dească. Fac o faptă de mare însemnătate culturală, 
răspândind-o. 
88 
Dari de seamă. În numărul viitor vom începe să 
pubiicăm regulat dări de seamă despre cărţile apărute, 
cari merită să fie cunoscute de publicul nostru. Dările 
de seamă au fost neglijate în urma morţii regretatului 
liarie Ch: ndi. Vom înlocui cu greu spiritul lui critic, 
dar, dându-ne mâna mai mulţi inşi, poate vom reuși 
să suplinim lipsa lui dela revistă. 
88 
Romanul „Luceafărului“. Ne-am hotărit ca în 
textul revistei să nu mai publicăm romane, fiindcă ne 
face o mulţime de greutăţi. În viitor romanele le vom 
da ca suplimente. Depinde dela sprijinul ce ni-i vor 
da cetitorii, dacă vom începe chiar în cursul acestui 
an. Romanul îl avem gata, dar suplimentul reclamă 
cheltueli noui — şi noi avem restanţe de zeci de mii. 
Interesul cetitorilor pretinde deci să fie în curent cu 
plata abonamentului. 
% 
Errata. În poezia d-lui Goga din numărul trecut, 
in loc de sfeaua din strofa a doua să se citească 
stema. 


Bibliografie. 


In Analele Academiei au apărut următoarele broşuri: 

G. Tijeica, Reţete derivate. Bucuresti, 1913. 

l. Gheorghian, Drosera Rotundifolia L. in Ol- 
tenia. Bucuresti, 1913. 

Dr. 1 Lupaş, Principele Ardelean Acafiu Barcsai 
și Mitropolitul Suvu Brancovici, 1658—1661. Bucu- 
reşti, 1913. 

Vasile Pârvan, Descoperiri nouă în Scythia 
Minor. Bucureşti, 1913. 

A. D. Xenopol, Ideile de legi si de prevedere. 
Bucureşti, 1913. 

T. Lelescu, insumarea a doi sâmburi neortogo- 
nali. Bucureşti, 1913. 

St. C. Hepites, Asupra întrunirii la Manchester 
a Asociafiunii internaționale de sismologie. Bucu- 
resti, 1912. 

T. Lelescu, Asupra variației valorilor caracte- 
ristice. Bucuresti, 1912. 

Neculai L. Cormovici, Notă asupra faunei oli- 
gocene din flișul Moldovei. Bucureşti, 1912. 

I. Corbu, Mărimea astrilor la Orizont. Bucu- 
resti, 1912. 

Dr. N. Leon, Contributiuni la Studiul insectei 
Cochylis Ambiguella Hiibn în România. Bucureşti, 1912. 

Spiru C. Haret, Henri Poincaré, Bucuresti, 1912. 

General Gr. Crăiniceanu, Organizarea rezer- 
velor armatei. Bucureşti, 1912. 

Dr. V. Babes, Congresul pelagrologic din Ber- 
gamo și pelagra in România. Bucuresti, 1912. 

Dr. V. Babes şi S. Bobes, Cercetări pentru a 
perfectiond tratamentul antirabic, Bucureşti, 1912. 

Premiile „Luceafărului“. 


Revista „Luceafărul“ cu 1 lanuarie 1914 intră in 
anul a! Xill-lea de existență. Ce a făcut revista „Lu- 
ceafărul“ pentru cultura românească în cei doisprezece 
ani de existenţă, credem că e de prisos să o mai 
spunem. Cei cari sunt în curent cu mișcarea noastră 
culturală, literară şi artistică ştiu că „Luceafărul“ a 
stat în serviciul renașterii culturii nationale din ultimul 
deceniu, grupând în jurul ei pe cei mai de seamă 
scriitori dela noi şi din România. Tinerii scriitori din 
Ardea! şi-au făcut cariera literară în coloanele revistei 
„Luceafărul“. Numele lor e nedespărțit de această 
revistă, care, ca și „Sămănătorul“ din România, înseamnă 


un popas nou în istoria literaturii românești. Revista 
„Luceafărul“ mai are meritul de a fi o revistă artistică 
şi literară pentru familiile culte. Orice familie, care 
tine să aibă în casă o revistă de actualitate şi fra- 
moasă s'o aboneze. E cea mai răspândită revistă dela 
noi. Numărul abonaților trece peste trei mii. 

Revista „Luceafărul“ publică articole, nuvele şi ro- 
mane originale. 

Revista „Luceafărul“ mai publică adausuri artistice 
în colori sau heliogravate, ilustraţii în text şi adausuri 
muzicale, 


Abonamentul: 


Editia simpla 


În Austro-Ungaria: - 
1 an 20 cor., 6 iuni 10 cor. 


Pentru preoţi, învățători 
şi studenţi: 


1 an 16 cor., 6 luni 8 cor. 
În România şi străinătate: 
1 an 26 cor., 6 luni 13 cor. 


În ediţia de lux, fiind tipărită pe hârtie cromo, ilus- 
trațiile ies cu mult mai frumoase. Cuprinsul e identic 


Ediţia de lux 


În Austro-Ungaria: 
1 an 26 cor., 6 luni £3 cor. 


În România și străinătate: 
1 an 32 cor., 6 luni 16 cor. 


cu ediţia simplă, tipărită pe hârtie velină,. anume 
aleasă pentru ilustraţii. 


“Nbonamentele se plătesc înainte, la începutul fiecărui an. 


s3 Premiile revistei „Luceafărul“. 


Cu numărul dela 1 Januarie 1914 deschidem un 
nou abonament la revista „Luceafărul“. Ca în trecut, 
administraţia revistei ofere şi de data aceasta insem- 
nate favoruri celor cari plătesc abonamentul pe 1 an 
sau 6 iuni de zile — până la I Februarie 1914. 

Premiile-favoruri ce le oferim sunt pentru cei ce 
ne vor trimite abonamentul pe 1 an întreg: 

1. Octavian Goga: „Însemnările unui trecător“ (sau 
G. Murnu: „liada“, sau I. Agârbiceanu: „Arhanghelii“, 
roman). 

2. Oct. C. Tăslăuanu: „Informaţii literare“. 

3. O. Goga: „Poezii“ (prem. de Academia romana). 

4. Elena Farago: „Versuri“. 

5. 7 tablouri-stampe in colori, de pictori italieni 
(sau 8 tablouri-stampe de N. Grigorescu). 


În afară de aceste premii vor primi scoarfele pe 1913 
cu pretul de 1 cor. 50 bani in loc de 2 cor. 40 bani 
(trimițând preţul lor deodată cu abonamentul). 

Cei ce ne vor trimite, până la 1 Februarie, abona- 
mentul pe 6 iuni au dreptul la 1 dintre premiile înşirate, 

Pentru expediția premiilor să se trimită 60 bani, 
(România ! leu). 

Cei ce ne vor face 4 abonamente pe 1 an sau 8 
abonamente pe 6 luni (plătite înainte) vor primi în 
afară de premiile înşirate (ce li se cuvin şi abonaților 
dacă trimit abonamentul până la 1 Februarie) — şi 
colecţia revistei noastre pe 1912 gratuit. 


Administraţia revistei „Luceafărul 
Sibiin (Nagyszeben). 


==] 


La numărul trecut am aldturat o cartă postală si o listă de abonament. Rugdm pe 
prietinii revistei noastre să binevoiască a adună abonamente noui. Cu cât va creşte numărul 
abonaților, cu atât vom puted da cetitorilor o revistă bogată $i variată în cuprins. 

Cei ce nu pot achită abonamentul în cursul lunei Ianuarie, să binevoiascd a ne trimite 


carta postală iscălită, indicând ce ediţie doresc să aboneze. 

Când veniți la Sibiiu, cercetaţi 


primul depozit românesc 
> t = 


piane, pianine si armoniuri 


asortat cu instrumente . din cele 


mai bune fabrici, în nuc mat sau 
poleit, negru, mahagon, palisândru 
veritabil, construcţie modernă, cu 
pret mai ieftin ca ori unde. 
= Transportul şi pachetarea gratuite. = 


Scoalelz, reuniunile de cântări și alte 
instituții culturate primesc favor special. 


Armoniuri de școală îns sei 


10 anl garanta. = Piătire în rate. 


TIMOTEI POPOVICI 


profesor de muzică. 


Sibiiu (Nagyszeben), Str. Cisnădiei Nr.7. 


Gheorghe A. Mathey 


Atelier pentru pictara și arte 
industriale 


BERLIN, SW. II. 


Muzeul regal de arte indu- 
striale ; Prinz Albrechtstr. 8, 


primeşte toate comandele 
pentru pictură, reclamă 
artistică, coperte, ex 
libris și orice it- 
crare din dome- 
niul artelor in- 
dustriale și 


grafice. 


Capital social Coroane 1,200.000. 


= \ Giro-Conto ia „ALBINA“, 


Postsparkassa ung. 29.349. === 


„Banca generală de asigurare“ 


societate pe actii in Sibiiu — Nagyszeben 


este prima bancă de asigurare românească, înființată de institutele financiare (băncile) române 
= din Transilvania și Ungaria, == 


Prezidentul directiunei: Parteniu Cosma, 
dircetora! executiv al >Albiri6i« și prezidentul »Solidarităţiic. ~ 


„Banca generală de asigurare 


cele mai favorabile combiuatiuzi, ———- 


îi face tot felul da asigurări, special asigurări 
contra focului gi asigurări asupra vieţii în 


"88! “AN UOJSIiei 


Asigurările se pot face prin oricare bancă românească, precum şi la agenții şi bărbaţii 
de încredere ai societății — Prospecte, tarife şi informatiuni se dau gratis și imediat. 


Persoanele cunoscute ca acvizitori bani si cu legături 
i= pot fi primite oricând în serviviul societății, :-: 


„„Banea generală de asigurare“ dă informatiani gratuite în orice afaceri de asigurare fără 
-:- deosebire că aceste afaceri sunt făcute la ca sau la altă societate de asigurare, -:- 


Sei interes orenera a: OGRITAla Banchi generale de asigurare Shola agga en: 


ori la agenturile ei principate din Brasov (fil. ,,Aibina‘) și Arad (Q6zsetidherczeg-ut 1/a). 

